Micro Food Az Medical Device Pump DS2504 - DESUN\nMiniature fırçasız DC nasos 1 xüsusiyyət: Fırçasız DC nasos heç yoxdur fırça sürtünmə çünki, belə ki, fan rotor, boşluğu tərkibi mərkəzdənqaçma hərəkəti üçün maye etmək üçün nəzərdə mənzil strukturu ilə coupled daimi maqnit fırçasız DC motor prinsipi istifadə edir qığılcım; yüksək səmərəliliyi, aşağı enerji istehlakı, fırça motor uzun həyat, aşağı səs-küy. motor DC fırçasız nasos ilə müqayisədə, fırçasız DC nasos aşağıdakı üstünlüklərə malikdir: 1) nasos mil qapalı stat olur ...\nMiniature fırçasız DC nasos\nFırçasız DC nasos, çünki fan rotor, boşluğu tərkibi mərkəzdənqaçma hərəkəti üçün maye etmək üçün nəzərdə mənzil strukturu ilə coupled daimi maqnit fırçasız DC motor prinsipi istifadə edir\nNo fırça sürtünmə, belə ki, heç bir qığılcımı; yüksək səmərəliliyi, aşağı enerji istehlakı, fırça motor uzun həyat, aşağı səs-küy.\nmotor DC fırçasız nasos ilə müqayisədə, fırçasız DC nasos aşağıdakı üstünlüklərə malikdir:\n1) nasos mil tamamilə media sızma aradan qaldırılması dinamik möhür qapalı statik möhür olur; Bu amfibiya və tam suya ola bilər\n2) ayrı-ayrı yağlama və soyutma su, enerji istehlakı azaltmaq\n3) Aşağı enerji istehlakı, yüksək effektivliyi, damping və damping, nasos motor vibrasiya təsiri və motor təsir azaldılması zaman nasos çuxurluq vibrasiya\n4) rotor keramika mil, motor, nasos müdafiə sürüşmək edəcək Overload\nkarbon fırça kommutasiya istifadə etmədən kommutasiya üçün elektron komponentlər istifadə edərək 5) Fırçasız DC nasos, istifadə yüksək-performance aşınmaya davamlı dəqiq keramika mil və qrafit kol, enjeksiyon vasitəsilə kol və bütövlükdə birlikdə maqnit qarşısını almaq olacaq səbəbiylə, aşınma\nBu fırçasız DC maqnit nasos həyat çox artırmışdır. stator və rotor maqnit izolyasiya nasos hissəsi tamamilə epoksid potting bir stator və devre iştirak təcrid, 100% suya rotor\ndaimi maqnit hissəsi ekoloji materialları, aşağı səs-küy, kiçik ölçüsü, sabit performans ilə bədən nasos. Müxtəlif parametrləri stator windings vasitəsilə düzəlişlər edilə bilər və geniş gərginlik istifadə edilə bilər.\nÜstünlükləri: uzun ömür, aşağıdakı 35dB qədər aşağı səs-küy, isti su dövriyyə üçün istifadə edilə bilər. Motor stator və devre hissələri epoksi ilə encapsulated və tamamilə sualtı quraşdırılması və tam qorunması üçün rotor təcrid olunur\nSu, yüksək-performance dəqiq polad mil və ya keramika mil, yüksək dəqiqlik, yaxşı şok müqavimət ilə su nasos mil.\nFood grade mikro-nasos 2504HF\n1) kiçik, asan quraşdırma\n2) Import PPE xammal\n3), qrafit yataklar bitirdikdən xidmət ömrünü uzatmaq üçün\n100 ℃ 4) maksimum iş temperatur (optional)\n5) minimum əməliyyat gərginlikli 3V, 24V maksimum əməliyyat gərginlik, iki AA batareyaları edir\n6) müdafiə müxtəlif tələblərinə uyğun olaraq özelleştirilmiş bilər (müdafiə / əks polarite qorunması / su mühafizə) Epoksi potting blok, IP68 suya reytinq\n7) qida dərəcəli tələblərinə cavab\nmodel Volt (V) Amp (A) Max axını (LPM) Max Lift rəhbəri (M) Power (W)\nAquarium, santexnika, mətbəx və vanna otağı, su yataq, ayaq masaj, soilless becərilməsi, fəvvarə, tibbi avadanlıq, kiçik məişət texnikası və s\ndiqqət ehtiyacı 7.matters\n1) Bu məhsul mərkəzdənqaçma nasos məxsusdur, yeri aşağıda maye yüklü olmalıdır!\n2) 0.35mm və maqnit hissəcikləri daha böyük xarici hissəciklər ilə maye istifadə etməyin.\n3) maye, qeyri-istifadə etmədən Nasos! yüksək temperatur aşınma istehsal yüksək sürətlə fırlanan rotor qarşısını alır.\naşağı temperatur mühitində istifadə edərkən 4), maye dondurmaq və ya qatı olmaq deyil əmin olun.\n5) Bu qış nasos daxili buz partlayış qarşısını almaq üçün aşağı temperatur şaxta heaving qabaqcadan lazımdır.\ndaxili rəsmiləşdirilməsi, heç bir beat 6) DC fırçasız nasos dəqiq nəzarət, əks halda artıb səs-küy və vibrasiya nəticəsində!\nƏvvəlki: Məişət texnikası miniatür DS2503 nasosları\nNext: Micro-food grade tibbi nasos DS3305\nMiniature Fırçasız Dc Water Pump\nFactory birbaşa satış Fırçasız kiçik dc su pu ...\n6V ~ 24V 3W ~ 6W> 100degC uzun ömür Sma 30000hrs ...\n24V 5M 9L / dəq yüksək keyfiyyətli Long Life Food sinif ...\nFactory birbaşa satış çini yüksək keyfiyyət Food gra ...\n6V ~ 24V 3W ~ 6W DC super sakit keyfiyyətli Coolin ...\nmed üçün 12V / 24V DC nasos günəş su mərkəzdənqaçma ...


2016-cı ilin birinci yarısının sosial-iqtisadi inkişafının yekunları və qarşıda duran vəzifələrə həsr olunmuş iclasda Rayon İcra Hakimiyyətinin başçısı cənab Mirdaməd Sadıqovun məruzəsi\n10 iyul 2016-cı il tarixdə Azərbaycan Respublikasının Prezidenti cənab İlham Əliyevin sədrliyi ilə Nazirlər Kabinetinin “2016-cı ilin birinci yarısının sosial-iqtisadi inkişafının yekunlarına və qarşıda duran vəzifələr”ə həsr olunmuş iclası keçirilmişdir. Azərbaycan Respublikasının Prezidenti cənab İlham Əliyev ölkədə bütün sahələr üzrə mövcud durumu ətraflı təhlil etmiş və qarşıda duran vəzifələr barədə proqram xarakrerli tapşırıqlar vermişdir. Giriş nitqində qeyd etmişdir ki, dünyada iqtisadi böhran daha da dərinləşib. Bütün ölkələr bu və ya digər formada böhrandan əziyyət çəkdiyinə baxmayaraq, Azərbaycanın uğurlu inkişafı təmin edilir, ölkəmizdə təhlükəsizlik yüksək səviyyədə qorunur, ictimai-siyasi sabitlik möhkəmlənir, qarşda duran bütün əsas vəzifələr uğurla icra edilir.\nNeftin qiymətinin kəskin surətdə aşağı düşməsi və ondan yaranan vəziyyətlə bağlı ümumi daxili məhsul bir qədər azalsa da sevindirici hal ondan ibarətdir ki, düşünülmüş siyasət, aparılan islahatlar və ölkənin gələcəyi ilə bağlı olan proqramların icrası nəticəsində iqtisadiyyatın əsas sahələri – sənaye və kənd təsərrüfatı artıb. Sənaye istehsalında 0,6 faiz artım əldə olunub. Bu böhran ili üçün müsbət haldır. Ölkəmizin qeyri-neft sənayesində 2,4 faiz, kənd təsərrüfatında 3,1 faiz artım əldə olunmuşdur. Ölkə iqtisadiyyatına 6,3 milyard dollar sərmayə qoyulub. Birinci yarımildə 50 mindən çox yeni iş yeri yaradılmışdır. Sosial məsələlərin həlli istiqamətində çox ciddi addımlar atılır. Əhalinin həyat səviyyəsinin yüksəldilməsi məqsədilə ardıcıl tədbirlər həyata keçirilir.\nCənab Prezident 2016-cı ildə ölkə qarşısında duran önəmli vəzifələri qeyd edərək proqram xarakterli tapşırıqlar vermişdir. Cənab İlham Əliyevin müəyyən etdiyi sosial və iqtisadi siyasət, tövsiyə və tapşırıqlar 2016-cı ilin birinci yarısında rayonumuzda uğurla həyata keçirilmişdir.\n6 ay ərzində 68 milyon 931 min manat məbləğində ümumi məhsul istehsal olunmuşdur. Hesabat dövründə əsas kapitala 8 milyon 914 min 200 manat investisiya qoyulmuşdur. 3 milyon 212 min 700 manat dəyərində əsas fondlar istifadəyə verilmişdir. Pərakəndə əmtəə dövriyyəsində 12 milyon 975 min manat, əhaliyə göstərilən pullu xidmətlərin həcmində 870 min manat artım əldə olunmuşdur. Bir işçiyə hesablanmış nominal orta aylıq əmək haqqı 254,8 manat olmuşdur.\nHesabat dövründə rayon büdcəsinin gəlirlər hissəsi 9 milyon 546 min 987 manata qarşı 11 milyon 164 min 723 manat icra olunmuşdur. Büdcə gəlirlərinin icrası 117 faiz təşkil etmişdir. Yerli mənbələrdən proqnoz üzrə 2 milyon 526 min 720 manata qarşı 2 milyon 616 min 723 manat (104 faiz) vəsait daxil olmuşdur.\nMəxaric proqnozu 9 milyon 546 min 987 manata qarşı 9 milyon 826 min 235 manat, 103 faiz icra edilmişdir.\nİsmayıllı rayonu üzrə maliyyə idarəsi tərəfindən büdcə vəsaitindən təyinatı üzrə düzgün istifadə olunması təmin edilmişdir. Hesabat dövrü ərzində 2017-ci il və sonrakı üç il üçün gəlirlər və xərclər üzrə proqnoz layihələr vaxtında hazırlanaraq Azərbaycan Respublikası Maliyyə Nazirliyinin aidiyyəti şöbələrinə təqdim olunmuşdur.\n2016-cı ilin birinci yarısında tikinti-quruculuq işləri davam etdirilmişdir. Yaşayış evləri, inzibati binalar, yollar tikilmiş və ya əsaslı təmir olunmuşdur. M.F.Axundov küçəsində iki 9 mərtəbəli yaşayış binasının, Velosiped istehsalı zavodunun, Keyvəndi kəndində “AZZA Aqro” MMC tərəfindən 1500 başlıq iri heyvandarlıq təsərrüfatının, Qalınçaq kəndində “Şən Fermer” MMC tərəfindən hind toyuğu əti istehsal edəcək fabrikin tikintisi davam etdirilmişdir.\nGöyçay çayı üzərində inşa olunan “İsmayıllı SES-2”-nin tikinti-quraşdırma işləri başa çatdırılmışdır və yaxın vaxtlarda istifadəyə veriləcəkdir. Stansiyanın istismara verilməsi nəticəsində rayonun elektrik enerjisi ilə davamlı təchiz olunmasını təmin edəcəkdir.\nİsmayıllı şəhərində “Yaşıl market” ticarət kompleksinin tikintisi başa çatdırılmış və istismara hazır vəziyyətə gətirilmişdir.\nXanagah kəndi yaxınlığında dam örtüklərinin istehsalı üçün nəzərdə tutulmuş zavodun tikintisi başa çatdırılaraq İstehsal üçün avadanlıqların gətirilməsi istiqamətində iş aparılır. İsmayıllı şəhəri ərazisində Meyvə-tərəvəz emalı və qablaşdırılması müəssisəsinin, fiziki şəxs tərəfindən isə yeni quşçuluq fabrikinin tikintisi davam etdirilmişdir.\nMollaisaqlı kəndində 30 başlıq südlük, 25 başlıq kökəltmə istiqamətli iri buynuzlu mal-qara üçün tövlənin tikintisi başa çatdırılmışdır. Tövlə üçün avadanlıqların alınması istiqamətində iş aparılır.\nRayonun Talış kəndində iş adamı tərəfindən gündəlik istehsal gücü 1 ton olan pendir istehsalı emalatxanasında avadanlıqların quraşdırma işləri aparılır.\nRayonda sənayenin inkişafı diqqət mərkəzindədir. Rayonda “Sənaye məhəlləsi”nin yaradılması üçün imkanlar nəzərdən keçirilir, ilkin hesablamalar aparılır, sahibkarlar və iş adamları ilə müvafiq söhbətlər aparılır.\nİsmayıllı şəhərinin küçələrinin tikintisi və yenidən qurulması davam etdirilmişdir. Son 6 ayda şəhərin Dostluq küçəsinə 3500 kv.metr, Ə.Xəqani küçəsinə 900 kv.metr, H.B.Zərdabi küçəsinə 3500 kv.metr, N.Abdullayev və R.Bəşirov küçələrinə 6250 kv.metr, N.Nərimanov küçəsinə 6640 kv.metr, A.Aslanov küçəsinə 1500 kv.metr, Heydər Əliyev prospektindəki avtomobil dayanacağına 2800 kv.metr, ümumilikdə 25090 kv.metr asfalt örtük vurulmuşdur. Şirvanşahlar, M.Ə.Rəsulzadə və Cavanşir küçələrinin kəsişməsində yaradılan “Saat meydanı”nda abadlıq işləri aparılmış, qazon örtük vurulmuş, dekorativ ağaclar əkilmiş, meydan hazır vəziyyətə gətirilmişdir. Hazırda meydanın ətrafında abadlıq işləri davam etdirilir.\nHal-hazırda şəhərin Heydər Əliyev prospektində vaxtı ilə sahibkarlar tərəfindən primitiv şəklidə inşa olunan mağazalar küçənin digər hissəsinə köçürülür. İkinci rübdə 5 mağaza sökülərək yeni plan əsasında arxaya çəkilmişdir. Hazırda Qala divar mağaza komleksində son tamamlanma işləri aparılır. Mağazaların fasad hissəsinə çay daşı ilə üzlük vurulmuşdur. Mağaza komleksinin qarşısında avtomobil dayanacağı yaradılmış və meydana asfalt örtük vurulmuşdur. Görülən tədbirlər nəticəsində şəhərdə nəqliyyatın hərəkəti yaxşılaşmış, prospektə şəhərin tələblərinə uyğun görkəm verilmişdir.\nHəyata keçirilən tikinti-quruculuq işləri ilə yanaşı bu gün İsmayıllıda şəhərin siması ilə uyuşmayan, arxitektura baxımından şəhərsalma prinsiplərinə xələl gətirən, vətəndaşların mülkiyyətində olan özəlləşdirilmiş istehsal və xidmət obyektləri mövcuddur. Bu obyektlərin daha müasiri ilə əvəz olunması üçün mülkiyyət sahibləri ilə məsləhətləşmələr aparılır, təəssüf ki, hələ də bu sahədə əsaslı dönüş yaranmamışdır.\nYaşayış məntəqələrini birləşdirən yolların təmiri istiqamətində tədbirlər davam etdirilmişdir. Respublika əhəmiyyətli Qaraməryəm-İsmayıllı-Şəki avtomobil yolunda sifarişçi və podratçı təşkilat “Azəravtoyol” ASC tərəfindən aparılan əsaslı təmir işləri əsasən başa çatdırılmışdır. Magistral yol 27 min nəfər əhalinin yaşadığı, 34 yaşayış məntəqəsini rayon mərkəzi ilə birləşdirir. Avtomobil yolunun əsaslı təmir olunan 30 km-lik hissəsinin 28 km-i İsmayıllı rayonunun, 2 km hissəsi Göyçay rayonunun ərazisini əhatə edir. Yolda aparılan tikinti işləri zamanı Mehmanxanlı çayı üzərində uzunluğu 25 metr olan yeni bir aşırımlı körpü tikilib istifadəyə verilmişdir. Yolun əsaslı təmir olunması rayon sakinlərinin həyatında rahatlıq yaratmışdır.\nMay-iyun aylarında yağan leysan yağışları nəticəsində Basqal-Sulut yolunda yer sürüşməsi baş vermiş və ərazidə olan kəndlərin nəqliyyat əlaqəsi kəsilmişdi. Həyata keçirilən təxirəsalınmaz tədbirlər nəticəsində sürüşmə zonasında qısa müddətdə alternativ yol çəkildi və nəqliyyat vasitələrinin normal hərəkəti bərpa edildi. Yeri gəlmişkən qeyd etməliyik ki, sürüşmə nəticəsində Sərsurə kəndi üçün də ciddi təhlükə yaranmışdı. Rayon İcra Hakimiyyətinin Fövqəladə hallar komissiyası aidiyyəti dövlət qurumları ilə birgə vəziyyəti ətraflı təhlil etmiş, yararsız vəziyyətə düşmüş 7 ev haqqında müvafiq sənədlər tərtib olunaraq aidiyyəti dövlət qurumlarına təqdim edilmişdir. Evləri sürüşməyə məruz qalmış vətəndaşlara maddi və mənəvi yardım göstərilmişdir.\nKənd təsərrüfatının inkişafı və ərzaq təhlükəsizliyi məsələsi ölkə üçün həmişə prioritet olub, indiki şəraitdə bunun önəmi daha da artır. Qarşıya qoyulmuş vəzifələrin icrası ilə əlaqədar rayonda müvafiq tədbirlər həyata keçirilir. Birinci yarımildə kənd təsərrüfatında 29 milyon 606 min manat dəyərində ümumi məhsul istehsal edilmişdir.\nTaxılçılıq haqqında bir qədər ətraflı məlumat vermək istərdim. Rayonda 2015-ci ilin payızında əkilmiş 29342 hektar payızlıq taxıl bitkisi sahələrinə aqrotexniki qaydalara uyğun qulluq olunduğu üçün normal bitiş alındı. Biçin mövsümünə ciddi hazırlıq işləri görüldü. Yanğın təhlükəsinin qarşısını almaq üçün müvafiq tədbirlər həyata keçirildi. Biçin optimal müddətdə başa çatdırılmaq üzrədir. İyul ayının 20-nə olan məlunata əsasən rayonda 99075 ton taxıl istehsal olunmuşdur. Dəmyə şəraitdə hər hektardan 35,03 sentner məhsul alınmışdır ki, bu da yüksək göstəricidir. Biçilməmiş 1026 hektar sahə qalmışdır. Biçin davam edir. Əkinçilərimizin yüksək nailiyyəti bizi ürəkdən sevindirir. Eyni zamanda qeyd etmək istərdim ki, bu il nailiyyətlər daha yüksək ola bilərdi, lakin taxılın yetişkənlik fazasında yaranan kənd təsərrüfatı üçün qeyri-əlverişli hava şəraiti müəyyən qədər itkilərə səbəb oldu. Belə ki, may-iyun aylarında yağan leysan yağışlar və sel suları taxılçılığa da təsirsiz ötüşmədi. Min hektardan artıq əkin sahəsi sel suları altında qaldı. Yüzlərlə hektar sahədə məhsuldarlıq aşağı düşdü.\nArtıq sahələrdə yay şumunun çıxarılmasına başlanmışdır. Bu iş bir qədər ləng gedir. Unutmaq olmaz ki, yay şumunun çıxarılmasında ləngliyə yol vermək gələcəkdə məhsul itkisinin başlanğıcıdır.\nHesabat dövründə rayonda 2996 ha sahədə yazlıq bitkilər, o cümlədən 514 ha sahədə dənli-paxlalılar, 894 ha sahədə kartof, 548 ha sahədə yem bitkiləri, 809 ha sahədə tərəvəz bitkiləri, 191 ha sahədə günəbaxan, 5 hektar sahədə tütün əkilmişdir. Hazırda aqrotexniki qaydalara uyğun olaraq sahələrə qulluq olunur. İlkin nəticələr göstərir ki, bu il yazlıq bitkilərdə də məhsuldarlıq daha yüksək olacaqdır.\nNazirlər Kabinetinin iclasında kənd təsərrüfatının daha da inkişafı üçün mühüm vəzifələr bir daha qeyd olunmuşdur. Cənab Prezident torpaqlardan səmərəli şəkildə istifadəni bir vəzifə kimi qarşıya qoymuşdur. Qeyd etmişdir ki, əgər səmərəli şəkildə istifadə edilmirsə, həmin torpaqlar sahibkarlardan və yaxud da ki digər şəxslərdən alınmalıdır və o insanlara verilməlidir ki, onlar əkib-becərsinlər. Qeyd etməliyəm ki, rayonumuzda da əkin dövriyyəsinə cəlb olunmamış torpaq sahələri vardır. Bəzi iş adamları əkinə yararlı sahələri alır və istifadəsiz vəziyyətdə saxlayır. Həmin torpaqlar əkin dövriyyəsinə cəlb olunmalıdır.\nİntensiv metodlarla istehsalın artırılmasına daha çox diqqət yetirilməlidir. Belə ki, eyni torpaq və iqlim şəraitinə malik yaxın kəndlər üzrə məhsuldarlığı müqayisə etdikdə kəskin fərqlər meydana çıxır. Aydın olur ki, bəzi fermerlər sahələrə yüksək keyfiyyətli toxum əkmədikləri, lazımi aqrotexniki qulluq göstərmədikləri üçün nəticə də zəif olur. Bütün bunlar təhlil olunmalı və lazımi nəticə çıxarılmalıdır.\nRayonda zonalar üzrə kənd təsərrüatı məhsullarınınun əkininə diqqət artırılmalıdır. Belə olan halda kənd təsərrüfatı ixtisaslaşmış şəkildə və daha böyük səmərə ilə inkişaf edə bilər.\nBu il rayonda istixanaların yaradılmasına diqqət artırılmışdır. Əhalinin ərzaq məhsullarına olan tələbatının ödənilməsi ilə əlaqədar rayonda 50-dən artıq istixana yaradılmışdır. Bu da həmin sahədə çalışanların gəlir əldə etməsinə, həm də əhalinin tərəvəz məhsulları ilə təmin olunmasına müsbət təsir göstərmişdir. Hesab edirəm ki, bu sahənin inkişafına gələcəkdə diqqət daha da artırılmalıdır.\nHesabat dövründə rayonda kartofçuluq, tütünçülük və baramaçılığın inkişafı diqqət mərkəzində olmuşdur. Sənaye üsulu ilə əkilmiş 125 ha. sahədə kartof sahələrində becərmə işləri davam etdirilir. 5 ha. tütün əkini sahələrində aqrotexniki qulluq işləri, xəstəlik və zərərvericilərə qarşı mübarizə tədbirləri davam etdirilir, hazırda yarpaq dəriminə başlanılmışdır.\nKümçülər 895 kq. barama istehsal edərək tədarük məntəqəsinə təhvil vermişlər.\nÜzümçülük və meyvəçilik rayon iqtisadiyyatının ən gəlirli sahələrindən biridir. Hazırda rayon üzrə 1048 hektar üzüm bağı və 1165 hektar meyvə bağı vardır. Üzüm və meyvə bağlarında aqrotexniki tədbirlər həyata keçirilir. Rayonda intensiv bağçılığın inkişafına diqqətlə yanaşılır. Bu il Qalınçaq kəndində 11,5 hektar sahədə intensiv meyvə bağı salınmış, 3,5 hektarına dəmir-beton dirəklər basdırılmış, məftil çəkilmişdir. İntensiv meyvə bağlarının salınmasına diqqət daha da artırılmalıdır. Rayonda 1000 hektar intensiv meyvə bağlarının salınması üçün Sahibkarlığa Kömək Milli Fondu tərəfihdən güzəştli şərtlərlə kreditlərin verilməsi nəzərdə tutulmuşdur.\nHeyvandarlıq kənd təsərrüfatının mühüm sahəsidir. Hesabat dövründə iribuynuzlu mal-qaranın baş sayı 51 min 448 başa, xırda buynuzlu heyvanlar 178 min 796 başa çatdırılmış, 2643 ton diri çəkidə ət, 17538 ton süd, 7 milyon 397 min ədəd yumurta, 7 ton yun istehsal olunmuşdur. Bütün istehsal göstəricilər əvvəlki ilin müvafiq dövrü ilə müqayisədə yüksəkdir.\nİsmayıllı Rayon Baytarlıq idarəsi 2016-cı ilin epizotiya əleyhinə müalicə-profilaktika tədbirləri planına uyğun olaraq iri buynuzlu və xırda buynuzlu heyvanlar və quşlar arasında profilaktiki, seroloji və diaqnostiki müayinələr aparmışdır. Aşkar olunan xəstə heyvanlar təlimata uyğun çıxdaş edilmişdir. Rüb ərzində heç bir iti yoluxucu xəstəlik baş verməmişdir. Rüb ərzində Dövlət Baytarlıq müfəttişliyinin nəzarət etdiyi ət satılan yerlərdə 9 baş iri buynuzlu və 12 baş xırda buynuzlu heyvanların daxili orqanlarında exinokokk və fassiolyoz xəstəlikləri ilə yoluxduğu üçün ət yandırılaraq məhv edilmişdir.\nİsmayıllı Suvarma Sistemləri İdarəsi tərəfindən hesabat dövründə suvarma sistemlərinin, daşqın və selə qarşı çay məcralarının lil və çınqıldan təmizlənməsi məqsədilə 272 min kub metr həcmində ekskavator işi, 97 min kub metr həcmində buldozer işi görülmüşdür. Podratçı təşkilat tərəfindən Lahıc qəsəbəsinin seldən mühafizəsi üçün 100 metr uzunluğunda daş-beton bəndin tikintisinə başlanılmışdır.\nHesabat dövründə rayonumuzun idarə və təşkilatları könüllü olaraq iməciliklər təşkil etmiş, ağac əkini və yeni yaşıllıqların salınmasında vətəndaşlar fəal iştirak etmişlər. İsmayıllı-Muğanlı avtomobil yolunun ətrafında yaradılmış yaşıllıq zolaqlarında təmir-bərpa işləri aparılmış, quruyan ağaclar yeniləri ilə əvəz olunmuşdir. Ümumilikdə yol kənarlarında, şəhər və bələdiyyə ərazilərində 28 mindən çox ağac əkilmişdir. Yol qırağında əkilmiş ağacların və şəhər daxilindəki yaşıllıqların suvarılması həyata keçirilir.\nSüni qiymət artımının qarşısının alınması məqsədilə bayramlar ərəfəsində şəhərin müxtəlif ərazilərində rayonda istehsal olunan kənd təsərrüfatı məhsullarının satış-yarmarkası keçirilmişdir. Yarmarkalarda əhaliyə bazar qiymətlərindən 25-30 faiz aşağı qiymətlərlə kənd təsərrüfatı məhsullarının satışı təmin olunmuşdur.\nAzərbaycan Respublikasının Prezidenti cənab İlham Əliyev 10 yanvar 2016-cı il tarixdə Nazirlər Kabinetinin 2015-ci ilin sosial-iqtisadi inkişafının yekunlarına və qarşıda duran vəzifələrə həsr olunan iclasında, eləcə də “Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı”nın icrasının ikinci ilinin yekunlarına həsr olunan konfransında ölkədə sahibkarlığın inkişaf etdirilməsi, əhalinin məşğulluq səviyyəsinin artırılması, yeni iş yerlərinin açılması və sərmayələrin cəlb edilməsi ilə bağlı zəruri tədbirlərin görülməsini vacib bir məsələ kimi qarşıya qoymuşdur. Qarşıya qoyulmuş vəzifələrin icrasını təmin etmək məqsədilə Rayon İcra Hakimiyyətində qərargahlar yaradılmışdır. Qərargah üzvləri tərəfindən rayonun sosial-iqtisadi inkişafına dair proqnozlar, sahibkarların və vətəndaşların qəbulu zamanı irəli sürdükləri təkliflər və qaynar xətt vasitəsi ilə daxil olan məlumatlar ciddi təhlil etməklə təkliflər hazırlanmış, zəruri tədbirləri həyata keçirilmişdir. Sahibkarlar, iş adamları və fermerlər sənaye sahəsini və kənd təsərrüfatını əhatə edən 60-dan çox layihə ilə çıxış etmişlər. Layihələrin icrası ilə əlaqədar tədbirlər davam etdirilir.\nİlin əvvəlində nazirlik və dövlət şirkətləri tərəfindən rayonda 368 yeni iş yeri açılmış və qısa müddətdə 367 nəfər vətəndaş müvafiq işlərlə təmin olunmuşdur. Birinci yarımillikdə ümumilikdə rayonda 617 iş yeri yaradılmışdır.\nHörmətli yığıncaq iştirakçıları, hesabat dövründə rayonun idarə və təşkilatları qənaətbəxş fəaliyyət göstərmiş və öhdələrinə düşən vəzifələrin icrasına əsasən nail olmuşlar.\nİsmayıllı Qaz Xidmət sahəsi 14879 abonentə xidmət göstərir ki, bunun da 14724-ü əhali, 155-i qeyri-əhali abonentidir. Rüb ərzində qaz təchizatının yaxşılaşdırılması tədbirləri davam etdirilmiş, Qurbanəfəndi və Sumağallı kəndləri qazlaşdırılmışdır. “Səda-2010” MMC tikinti təşkilatı tərəfindən 12355 paqon/metr müxtəlif diametrli yeni qaz xətləri çəkilmiş, abonentlərin evində 243 ədəd məişət qaz sayğacı quraşdırılmışdır.\nŞəhərin Yuxarıbaş adlanan hissəsində abonentlərin təbii qaz yanacağı ilə təminatının yaxşılaşdırılması məqsədilə diametri 57 mm olan 318 metr yeni qaz xətti çəkilərək istismara verilmişdir. Bundan başqa qaz itkisinin qarşısını almaq üçün 1500 metr müxtəlif diametrli qaz xətləri yenidən qurulmuşdur. Eyni zamanda Г‡ayqovuşan kəndində 56 məişət qaz sayğacı qeydiyyata alınmışdır. 6 ay ərzində rayon ərazisində 439 ədəd məişət qaz sayğacı yenisi ilə əvəz olunaraq küçə şəraitinə çıxarılmış, maliyyə-smeta sənədləri əsasında 784 ədəd yeni məişət qaz sayğacı quraşdırılmışdır. Qaz xətti üzərində quraşdırılmış 2 ədəq qaz tənzimləyici şkaf yenisi ilə əvəz olunmuş, qaz tənzimləyici şkaflara və siyirtmələrə texniki baxış keçirilmişdir.\nMay-iyun aylarında yağmış güclü leysan yağışlar nəticəsində yaranan sel suları qaz təsərrüfatına da ziyansız ötüşməmişdir. Qaz xətləri sıradan çıxdığına görə 11 kəndin qaz təchizatında fasilələr yaranmışdır. Aparılan təxirəsalınmaz tədbirlər nəticəsində qaz kəmərləri təmir olunmuş və abonentlər qaz yanacağı ilə təmin olunmuşlar.\nBirinci yarımildə abonentlərə 18 milyon 586 min 532 kub metr qaz satılmış, qazın dəyəri 88,2 faiz ödənilmişdir. Yığımın 100 faizə çatdırılması üçün İsmayıllı Qaz İstismarı Sahəsi tərəfindən işdə dönüş yaranmalıdır.\nGörülmüş işlərlə yanaşı onu da qeyd etmək lazımdır ki, rayonda qazlaşdırılmayan yaşayış məntəqələrimiz hələ də çoxdur və ümumilikdə rayonun qazlaşdırılması səviyyəsini qənaətbəxş hesab etmək olmaz. Belə ki, 108 yaşayış məntəqəsindən cəmi 38-i (35,2 faiz) qazlaşdırılmışdır. Respublikanın bir sıra rayonlarında isə bu göstərici 80-90 faizdən yüksəkdir. İri yaşayış məntəqələri olan Qalacıq, Qalagah, Qoşakənd, Kəlbənd, Lahıc, Ərəgit, Əhən, Soltankənd, Uştal və onlarla digər kəndlərin qazlaşdırılması ləngidilir. Bu sahəyə diqqət artırılmalı,kəndlərin qazlaşmasını sürətləndirmək məqsədilə əsaslı tədbirlər həyata keçirilməlidir.\nHesabat dövründə İsmayıllı Elektrik Şəbəkəsi tərəfindən enerji təsərrüfatında cari təmir işləri aparılmışdır. Belə ki, 110 kilo/voltluq hava xəttində 110 ədəd, 10 kilo/voltluq hava xəttində 260 ədəd, 0,4 kilo/voltluq hava xətlərində 304 ədəd dayaq yenisi ilə əvəz olunmuş, 37,4 km. məftil, 8,6 km. SİP kabel xətti çəkilmişdir. 3 ədəd yeni kompleks transformator məntəqəsi quraşdırılmışdır və 82 ədəd transformator yarımstansiyalarında təmir işləri aparılmışdır. Abonentlər üçün 16 ədəd smart-kart tipli, 121 ədəd elektron tipli sayğac quraşdırılmışdır.\n6 ayda istehlakçılara 23 milyon 243 min 640 kilovat/saat enerji verilmiş, 1 milyon 453 min 300 manat vəsait yığılmışdır ki, bu da satılan enerjinin dəyərinin 82,6 faizini təşkil edir.\nRayonda Elektrik təsərrüfatının yenidən qurulması işləri davam etdirilir. Basqal qəsəbəsində, Tircan, Xanagah və Qurbanəfəndi kəndlərində elektrik təsərrüfatının təqribən yarısı yenidən qurulmuş, yeni transformatorlar qoyulmuş, Sip kabellər çəkilmişdir. Hazırda şəhərin Aşağıbaş adlanan hissəsində elektrik təsərrüfatının yenidən qurulması davam etdirilir. Eyni zamanda qeyd etməliyik ki, elektrik təsərrüfatı nasaz vəziyyətdə olan yaşayış məntəqələri hələ də çoxdur. Ona görə də yenidənqurma işləri sürətləndirilməlidir. Rayonumuzda enerji təsərrüfatında olan nöqsanlar yaxın vaxtlarda aradan qaldırılmalı və əhalinin haqlı narazılığına son qoyulmalıdır.\nİsmayıllı “Sukanal” idarəsi 6222 əhali, 210 büdcə və kommersiya abonentinə xidmət göstərir. Hesabat dövründə təşkilat tərəfindən su və kanalizasiya xətlərində cari təmir işləri aparılmışdır. Şəhərdaxili xətlərdə baş vermiş qəzalar aradan qaldırılmışdır. 30 nəfər abonent üçün yeni su sayğacı quraşdırılmış, 8 ədəd sıradan çıxmış sayğac yenisi ilə əvəz olunmuşdur. 6 ay ərzində abonentlərə 119,3 min manat dəyərində su və kanalizasiya xidməti göstərilmışdir. Ödəniş 103,1 min manat və ya 86,5 faiz olmuşdur.\nŞəhərin Heydər Əliyev prospektində, M.Orucov, Nizami, Natəvan, H.B.Zərdabi, A.Aslanov, Ə.Ələkbərzadə, və M.F.Axundov küçələrində köhnə kanalizasiya xətləri təmir olunmuşdur. Xanagah-İsmayıllı su xəttində 2 dəfə təmir işləri görülmüş, 2 ədəd sub-artezian quyusu təmir edilərək işlək vəziyyətə salınmışdır.\nŞəhərdə çirkab təmizləyici qurğunun tikilərək kanalizasiya xəttinin istifadəyə verilməsi əsas məsələ kimi qarşıda durur. Tikinti işləri davam edir və ilin sonuna qədər başa çatdırılması gözlənilir.\nƏmək və Əhalinin Sosial Müdafiəsi Mərkəzi tərəfindən birinci rübdə 87 ailənin 426 nəfər üzvünə ünvanlı sosial yardım təyin olunmuşdur. Yeni qaydalara əsasın 15 fevral 2016-cı il tarixdən etibarən ünvanlı sosial yardım üçün ailəni təmsil edən şəxs tərəfindən Vahid elektron müraciət və təyinat alt sistemi (VEMTAS) vasitəsi ilə müraciət olunur və təyinat Nazirlik tərəfindən həyata keçirilir. Hazırda 997 aztəminatlı ailənin 4625 nəfər üzvünə ünvanlı sosial yardım ödənilir. Adambaşına düşən orta aylıq məbləğ 30 manat 18 qəpik, bir ailəyə düşən orta aylıq məbləğ 147 manat 48 qəpik təşkil edir. Ünvanlı sosial yardımın ödənilməsinə 866,5 min manat məbləğində vəsait sərf olunmuşdur.\nSon məlumata əsasən rayonda 4006 nəfər vətəndaş müxtəlif təyinatlı sosial müavinət alır. 01 fevral 2016-cı il tarixdən bütün növ sosial müavinətlərin məbləği 10 faiz artırılmışdır. 6 ayda sosial müavinətlərin ödənilməsinə 1 milyon 844 min manat ödəniş aparılmışdır.\nPenitensiar müəssisələrindən azad edilmiş 11 nəfər vətəndaşa 4620 manat məbləğində birdəfəlik müavinət ödənilmişdir.\nMərkəzin Sosial-məişət xidməti sektoru rayon ərazisində 221 nəfər ahıl və əlil vətəndaşa evlərində xidmət göstərir.\nDSMF-də uçot qeydiyyatında olan pensiyaçılar 13269 nəfərdir. “Əmək pensiyasının baza hissəsinin artırılması barədə” Azərbaycan Respublikası Prezidentinin 16 yanvar 2016-cı il tarixli 1704 nömrəli Sərəncamının icrası ilə əlaqədar əmək pensiyalarının baza hissəsi 10 faiz artırılmışdır. Pensiyaların baza hissəsinin orta aylıq məbləği 129,6 min manat təşkil etmişdir. “Əmək pensiyasının sığorta hissəsinin indeksləşdirilməsi haqqında” Azərbaycan Respublikası Prezidentinin 25 yanvar 2016-cı il tarixli 1721 nömrəli Sərəncamının icrası ilə əlaqədar əmək pensiyalarının sığorta hissəsinin 4 faiz indeksləşdirilməsi aparılmaqla rayon üzrə orta aylıq artım məbləği 28,9 min manat olmuşdur. Artımlarla birlikdə vəsaitlər pensiyaçıların plastik kartına köçürülmüşdür. 6 ayda əmək pensiyalarının ödənilməsinə 13 milyon 508 min manat, digər müavinətlərin ödənilməsinə isə 215 min manat vəsait xərclənmişdir. Vəsaitin 11 milyon 590 min manatı (85,9 %) Respublika fondundan, qalan 14,1 faizi yerli daxilolmalar hesabına həyata keçirilmişdirr. Pensiya və müavinətlər vaxtında ödənilmişdir.\n“1941-1945-ci illər müharibəsi iştirakçılarına, həlak olmuş və ya sonradan vəfat etmiş döyüşçülərin dul arvadlarına, müharibə illərində arxa cəbhədə fədakar əməyə görə orden və medallarla təltif edilmiş şəxslərə birdəfəlik maddi yardım edilməsi barədə” Azərbaycan Respublikası Prezidentinin 20 aprel 2016-cı il tarixli Sərəncamına əsasən birdəfəlik yardım ödəniləcək vəsait üzrə Fond tərəfindən 156 min 210 manat məbləğində maliyyələşdirmə açılmış, birdəfəlik maddi yardımlar vaxtında ödənilmişdir.\nGörülmüş işlərlə yanaşı onu da qeyd etmək lazımdır ki, əhaliyə pensiya və müavinətlərin vaxtında ödənilməsinin başlıca maliyyələşdirmə mənbəyi olan sığortaedənlərdən məcburi dövlət sosial sığorta haqqının tam həcmdə və müəyyən olunmuş müddətdə toplanması təmin olunmamışdır. Məcburi dövlət sosial sığorta haqları 2 milyon 403 min 500 manata qarşı 2 milyon 108 min 100 manat, yaxud 87,7 faiz yerinə yetirilmişdir. Əhaliyə pensiya və müavinətlərin vaxtında ödənilməsini təmin etmək üçün sığortaedənlərdən məcburi dövlət sosial sığorta haqlarının tam həcmdə və müəyyən olunmuş müddətdə yığılmasın təmin olunması üçün DSMF tərəfindən tədbirlər görülməlidir.\nRayon Məşğulluq Mərkəzi tərəfindən birinci rübdə 1889 nəfər işaxtaran vətəndaş rəsmi qeydiyyata alınmış, onlardan 487 nəfəri işlə təmin edilmişdir. İşlə təmin olunanların 34 nəfəri qadındır. 01 iyul 2016-cı il tarixə 418 nəfər işsiz statusu olan vətəndaş qeydiyyatdadır. 29 nəfərə işsiz statusu verilməklə onlara işsiz müavinəti təyin olunmuşdur.\n2016-cı ildə işsiz və işaxtaran vətəndaşların müvəqqəti məşğulluğunu təmin etmək məqsədilə ölkə Prezidenti cənab İlham Əliyevin tapşırıq və tövsiyyələrinə əsasən rayon üzrə 368 iş yeri yaradılmışdır. Bunun da 178-i müxtəlif dövlət təşkilatlarında, 190-nı isə rayonda təmir-abadlıq işləri və çoxmənzilli binaların təmiri ilə əlaqədar yaradılmış iş yerləridir. Yaradılmış iş yerlərinə 367 nəfər işsiz vətəndaşa Məşğulluq Mərkəzi tərəfindən göndəriş verilmiş və işlə təmin olunmuşlar.\nİşsiz vətəndaşların sosial müdafiəsinin gücləndirilməsi, kadr potensialının inkişaf etdirilməsi məqsədilə hesabat dövründə 18 nəfər qeyri-məşğul vətəndaş 3 aylıq “Traktorçu-maşınçı” peşə hazırlığı kursuna, gələcəkdə peşə seçiminə kömək məqsədilə 287 nəfər gənc peşə yönümü məsləhətlərinə cəlb olunmuşdur.\nMəşğulluq Mərkəzinin idarə və təşkilatlarla daha sıx işgüzar əlaqələr qurması vacibdir. İdarə və təşkilatlar boş iş yerləri haqqında məlumatları müntəzəm olaraq Mərkəzə təqdim etməlidirlər. Eyni zamanda Məşğulluq Mərkəzi vətəndaşlara vakant iş yerlərinə göndəriş verdikdə uzun müddət qeydiyyatda olan vətəndaşları nəzərə almalı, birinci növbədə onlara iş yerləri təklif etməlidir.\nKommunal Müəssisələri Kombinatı şəhər ərazisində 373 min kv. metr sahəsi olan küçə və meydanlara, 25,8 hektar yaşıllıq sahəsinə qulluq edir, küçələrdə 4509 ədəd işıqlandırılma nöqtəsinə nəzarəti həyata keçirir. Birinci yarımillikdə 350,9 min manat dəyərində kommunal xidməti göstərilmişdir ki, bu göstərici keçən ilin müvafiq dövrü ilə müqayisədə 90,2 min manat çoxdur. Xidmət olunan sahələrdə təmizlik, abadlıq və yaşıllaşdırma işlərini həyata keçirmək üçün İsmayıllı şəhəri, Lahıc və Basqal qəsəbələrində yüz nəfər müvəqqəti işə cəlb olunmuşdur.\nHesabat dövründə şəhərin təmiz saxlanması, məişət tullantıları və zibilin vaxtında daşınması üçün tədbirlər davam etdirilmişdir. Bu il Rayon İcra Hakimiyyətinin xətti ilə tutumu 0,75 kub metr olan 60 ədəd qapaqlı dəmir zibil yeşiyi və Г‡in Xalq Respublikasının istehsalı olan iri tutumlu zibildaşıyan maşın alınaraq Kombinata əvəzsiz olaraq verilmişdir. Şəhər daxilində yaşıllıqlara qulluq işləri davam etdirilir.\nGörülmüş işlərlə yanaşı onu da qeyd etmək lazımdır ki, Kombinat tərəfindən təmizlik və abadlıq sahəsində görüləsi işlər hələ də çoxdur. 12 iyun tarixdə yağan güclü leysan yağış nəticəsində Məişət tullantıları poleqonunda yaranmış vəziyyət bir daha göstərdi ki, poleqonda işin təşkili qənaətbəxş deyildir. Torpaq bəndlərin yuyulması nəticəsində 10 illər ərzində poleqona daşınmış zibili sel suları yaxınlıqda olan taxıl zəmisinə yaymış, hətta Aşıqbayramlı gölünə kimi aparıb çıxarmışdır. Hazırda böyük əraziyə yayılmış zibil yığılaraq texnika vasitəsi ilə poleqona daşınır. Halbu ki, vaxtında müvafiq tədbir görülsəydi vəziyyət bu həddə gəlib çatmazdı.\nMənzil istismar sahəsinin xidmətində 1197 ailə yaşayan 977 mənzil vardır. Bu il Ə.Mahmudov küçəsində yerləşən 4 nömrəli və N.Gəncəvi küçəsində yerləşən 23 nömrəli mənzil fonduna daxil olan ümumiyaşayış binalarının şifer dam örtükləri metal dam örtüklərlə əvəz olunmuşdur. Binalarda ümumilikdə 63361 manat dəyərində təmir işləri görülmüşdür.\nHesabat dövründə əhaliyə 3375 manat dəyərində mənzil-kommunal xidməti göstərilmişdir. Yığım 103 faiz yerinə yetirilsə də xidmət tariflərinin aşağı olması səbəbindən təşkilat ziyanla işləyir. Rüb ərzində təşkilata büdcədən 9 min manat dotasiya verilmişdir. Təşkilatın maliyyə vəziyyəti qənaətbəxş deyildir. Hazırda 7565 manat debitor, 11341 manat kreditor borcu vardır.\nİsmayıllı Poçt filialının 1 müştəri xidməti, 1 şəhər və 25 kənd şöbəsi əhaliyə və təşkilatlara müxtəlif adda poçt və maliyyə xidməti göstərir. Rüblük taarif gəlirləri proqnozu 112,1 min manata qarşı 128,1 min manat və ya 114,2 faiz yerinə yetirilmişdir. Bu da keçən ilin müvafiq dövrü ilə müqayisədə 16,3 min manat çoxdur. Hesabat dövründə poçt göndərişləri vaxtında ünvan sahiblərinə çatdırılmışdır. Əhaliyə göstərilən poçt xidmətinin səviyyəsi əvvəlki ilin müvafiq dövrü ilə müqayisədə 10,1 faiz, bank-maliyyə xidmətləri 12,1 faiz yüksəlmişdir.\nİsmayıllı Telekommunikasiya Qovşağı 6 ay ərzində 463,6 min manat gəlir əldə etmişdir ki, bu da ötən ilin eyni dövrü ilə müqyisədə 38,9 min manat çoxdur. 217 mənzilə yeni telefon çəkmiş, 706 abunəçinin telefon xəttini yenidən bərpa etmişdir. Qovşağın xidmət ərazisində 4023 abunəçi genişzolaqlı internet xidmətindən istifadə edir. Hesabat dövründə şəhərin məcburi köçkünlər üçün salınmış məhəlləsinə 128 nömrəlik yeni elektron ATS quraşdırılmış, 2,4 km. uzunluğunda fibro optik kabel çəkilmiş, daxili xətt şəbəkəsi istifadəyə verilmişdir.\nİyun ayında rayonda baş vermiş təbii fəlakət nəticəsində Aşıqbayramlı və Kürdmaşı kəndlərində sıradan çıxmış rabitə xətləri bərpa olunmuş, Gəraybəyli, BasqaL, Lahıc, Balik, Quşencə, Diyallı, Sumağallı və Xanagah kəndlərində daxili xətt şəbəkəsində cari təmir işləri aparılmış, optik kabellər keçən ərazilərdə 64 ədəd nəzarət nişanları basdırılmış, 17 ədəd paylayıcı şkaf əsaslı təmir olunmuşdur.\nRayonda əhaliyə göstərilən nəqliyyat xidməti əsasən “İsmayıllı-Avtonəqliyyat” ASC tərəfindən həyata keçirilir. Müəssisə tərəfindən şəhərdaxili sərnişin daşınmasında qayda yaradılmış, avtobus marşrutunun ümumi uzunluğu artırılmış, şəhərin əsas massivlərini əhatə etməklə avtobusların iş vaxtı saat 19-a qədər uzadılmışdır. Avtobuslara texniki qulluq və təmir işləri vaxtlı-vaxtında aparılmış, texniki sazlığa daim nəzarət edilmişdir.\nBununla belə səhmdar cəmiyyətin balansında olan 5 yük maşınından hazırda cəmi bir ədədi icarəyə verilmişdir. Qalan 4 maşının sürücüləri rayon ərazisində yükdaşımaya sifarişin az olduğunu bildirərək avtomobilləri təhvil verərək işdən azad olunmuşlar. İsmayıllı-Avtonəqliyyat” ASC maliyyə vəziyyətini yaxşılaşdırmaq üçün yük maşınlarından da səmərəli istifadə olunması üçün müvafiq tədbirlər görməlidir.\nHesabat dövründə rayon İcra Hakimiyyəti başçısının İƏD üzrə nümayəndəliklərində əmək intizamının daha da gücləndirilməsi və nümayəndəliklərin fəaliyyəti diqqət mərkəzində saxlanılmışdır. Rayonun bütün yaşayış məntəqələrinin ərazisində ictimai-siyasi sabitliyin qorunması, ictimai asayişin mühafizəsi təmin edilmiş, hər bir nümayəndəlik tərəfindən ərazidə baş vermiş hadisələr və dəyişikliklər barədə gündəlik məlumatlar alınaraq ümumiləşdirilmişdir.\nAzərbaycan Respublikası Prezidentinin Fərman və Sərəncamları, Nazirlər Kabinetinin qərarları və digər rəhbər orqanların hüquqi aktlarının öyrənilməsi və nümayəndəliklər ərazisində əhali arasında təbliğ edilməsi məqsədi ilə maarifləndirici tədbirlərin keçirilməsi təmin edilmişdir.\nAparılan islahatlar, həyata keçirilən elmi-pedaqoji tədbirlər sayəsində zəngin maarifçilik ənənələrinə malik olan təhsilimiz 2016-cı ilin birinci yarsında daha da inkişaf etmiş, rayonun təhsil uğurları artmışdır. Məktəblərin maddi-texniki bazasının möhkəmləndirilməsi, yeni texnologiyaların tətbiqi, təhsilin müasir standartlara uyğunlaşdırılması istiqamətində tədbirlər davam etdirilmişdir. Keçirilən respublika, zona və rayon səviyyəli tədbirlərdə, bilik yarışlarında, fənn olimpiadalarında, müxtəlif müsabiqələrdə, idman yarışlarında şagirdlərimiz yüksək uğurlar qazanmışlar. İstedadlı şagirdlərimiz fənn olimpiadalarında yüksək bilik nümayiş etdirmişlər. Təhsil Nazirliyinin keçirdiyi Beynəlxalq fənn olimpiadalarının seçimində kimya, riyaziyyat, fizika fənnləri üzrə rayon məktəblərinin 5 nəfər şagirdi qaliblər sırasında olmuşdur.\n80 ümumtəhsil məktəbinin 50-si, 10 məktəbəqədər uşaq müəssisəsinin 6-sı, 5 məktəbdənkənar müəssisəsinin 4-ü istilik sistemi, digər təhsil müəssisələri isə odun yanacağı ilə qızdırılır. Məktəblərdən 8-nin istilik sistemi qazla, 10-u elektrik enerjisi ilə, digərləri isə dizel yanacağı ilə işləyir.\nÜmumtəhsil müəssisələrində 1224 ədəd kompüter, 100-dən çox proyektor, 46 ədəd elektron löhvə şagirdlərin istifadəsindədir. Rayon üzrə hər 9 şagirdə 1 kompüter düşür. Məktəblərin əksəriyyətinin internetə çıxışı vardır.\nVergilər Nazirliyinin xətti ilə rayonda fərdi təhsil alan 20-yə yaxın əlil uşağa “Nootbuk” verilmiş, onların distant təhsil almağı üçün normal şərait yaradılmışdır.\nYaponiyanın İto şəhəri ilə İsmayıllı rayonu arasında bağlanmış dostluq xartiyası əsasında çox geniş təhsil proqramı həyata keçirilir. “Yaponiyanı kəşf edək” Mərkəzində distant yolla şəhər 1 saylı tam orta məktəbin bir qrup şagirdi yapon dilini öyrənir.\nAkademik Zərifə xanım Əliyevanın xatirəsinə həsr olunmuş “Qələbəyə doğru” intellektual bilik yarışında rayonumuzun komandası bütün rəqiblərinə qalib gələrək I yeri tutmuşdur. Təzəkənd kənd tam orta məktəbinin komandası “Ekoerudit” ekoloji breyn-rinq bilik yarışında birincilik əldə etmişdir.\nRayonun qabaqcıl gənc yaradıcı müəllimləri Türkiyə, Rusiya, ABŞ, Almaniya, Yaponiya, Fransa, İngiltərə və s. ölkələrdə təhsillə bağlı keçirilən tədbirlərdə iştirak etmiş, təcrübə mübadiləsində olmuşlar.\nRespublika səviyyəsində keçirilən müxtəlif inşa yazı müsabiqələrində şagirdlərimiz fəal iştirak etmiş və uğurlu nəticələr əldə etmişlər. Təhsil Nazirliyinin və Dini Qurumlarla iş üzrə Dövlət Komitəsinin birgə keçirdiyi “Milli-mənəvi dəyərlər haqqında düşüncələrim” mövzusunda respublika inşa yazı müsabiqəsində şəhər 1 nömrəli tam orta məktəbin 11-ci sinif şagirdi qalib gələrək 2-ci dərəcəli diplomla təltif edilmişdir. “Gələcək nəsillərlə üz-üzə” ümumrespublika inşa yazı müsabiqəsində 4 nəfər şagirdimiz qaliblər sırasında olmuşdur.\nİdmanın müxtəlif sahələri üzrə yarışlarda məktəblilərimizin fəal iştirakı təmin olunmuşdur. Şəhər 5 saylı tam orta məktəbin II sinif şagirdi Gülşən Allahverdiyeva 8 yaşadək qızlar arasında şahmat üzrə Azərbaycan birinciliyində II yerə çıxmış, Praqa şəhərində keçiriləcək Avropa birinciliyində iştirak etmək hüququ qazanmışdır.\nİsmayıllı Dövlət Humanitar və Texnologiya Kolleci və Peşə Tədris Mərkəzi hesabat dövründə təhsilin müasir tələblər səviyyəsində təşkili, maddi-texniki bazanın möhkəmləndirilməsi, rayonun inkişafı ilə bağlı daha vacib peşə profillərinin yaradılması, gənclərin müxtəlif peşələrə, xüsusilə sənətkarlıq sahələrinə həvəsləndirilməsi sahəsində əhəmiyyətli işlər görmüş, tədbirlər icra etmişdir. Kollecdə 10 ixtisas üzrə kadr hazırlığı həyata keçirilmişdir. 41 rayonu, 431 nəfəri əhatə edən tələbələrin 117 nəfəri bu ilin məzunu olmuşlar. Peşə Tədris Mərkəzini bitirən məzunların seçdikləri peşələr üzrə yerləşdirilməsinə köməklik göstərilmiş, məşğulluğunun təmin edilməsi üçün müxtəlif şirkətlər, idarə və müəssisələrlə işgüzar əlaqələr yaradılmışdır.\nBütün bunlarla yanaşı, rayonda təhsil sahəsində bəzi problemlər qalmaqdadır. 3 tam orta və 6 ümumi orta məktəbin binası qəzalı vəziyyətdədir. 4 ibtidai məktəbin və Texniki Yaradıcılıq Mərkəzinin öz binası yoxdur. Г‡əmənli, Г‡ərmədil, Köhnədaxar və Kəlfərəc kəndlərində ümumtəhsil məktəblərinin açılmasına ciddi ehtiyac vardır. Mövcud 10 məktəbəqədər uşaq müəssisəsindən 7-si uyğunlaşdırılmış binada fəaliyyət göstərir. Rayonda məktəbəqədər yaşlı uşaqların sayı 5 min nəfərdən artıq olduğu halda, yalnız onlardan 395 nəfərinin bağçalara cəlb olunma imkanı mövcuddur.\nQış mövsümündə məktəblərin qızdırılması üçün dizel yanacağı və oduna ayrılan vəsait tələbatı ödəmir. Bu səbəbdən istilik sistemlərini fasiləsiz işlətmək mümükün olmur, qışda donaraq sıradan çıxır. Məktəb qazaxanalarına qaz yanacağının verilməsi bu problemi birdəfəlik həll edərdi.\nCari ilin 6 ayı ərzində səhiyyə sahəsində əhalinin sağlamlığının qorunması istiqamətində əsaslı tədbirlər həyata keçirilmişdir. Rayon Mərkəzi Xəstəxanası əsaslı təmir və yenidənqurmadan sonra tam gücü ilə işləyir. Birinci yarımildə əhaliyə göstərilən səhiyyə xidmətlərinin yaxşılaşdırılması istiqamətində tədbirlər davam etdirilmişdir. Rayonun tibbi xidmət şəbəkəsi 160 çarpayılıq Rayon Mərkəzi Xəstəxanasından, 15 çarpayılıq Lahıc qəsəbə və İvanovka kənd xəstəxanalarından, 500 gəlişli RMX-nın poliklinika şöbəsindən, 50 gəlişli uşaq poliklinikasından, 11 kənd həkim və 24 tibb məntəqəsindən, Gigiyena və Epidemiologiya Mərkəzindən ibarətdir.\nRayonun səhiyyə sektorunda 106 nəfər həkim, 328 nəfər orta tibb işçisi çalışır. Hal-hazırda 30 nəfər həkim, 27 orta tibb işçisi vəzifəsi vakantdır. Əhalinin hər on min nəfərinə 13 həkim, 38 orta tibb işçisi düşür. Yuxarı Cülyan, Г‡andahar, Xankəndi tibb məntəqələri kadr çatışmadığına görə müvəqqəti fəaliyyət göstərmir. Altı ayda 20 nəfər həkim, 18 nəfər orta tibb işçisi təkmilləşmə kurslarına göndərilmişdir.\nBasqal, Tircan, Təzəkənd, Quşencə, Talıstan, Qalınçaq kənd həkim məntəqələrində həkim vəzifələri vakantdır. Qalınçaq və Basqal həkim məntəqələrinin təmirə ehtiyacı vardır.\n2016-cı ilin birinci yarısında 3 xəstəxanada 1452\nPrevious Medal şəhidin ailəsinə təqdim olunub\nNext Birinci yarımilin nəticələri müzakirə olunub


FHN yağışın fəsadları ilə bağlı məlumat yayıb\nFHN yağışın fəsadları ilə bağlı məlumat yayıb Hadisə\n29 Sentyabr 2016 18:31\nFövqəladə Hallar Nazirliyi (FHN) Bakıda qeyri-sabit hava şəraitinin yaratdığı fəsadlarla bağlı növbəti məlumat yayıb.\nFHN-in mətbuat xidmətindən verilən məlumata görə, sentyabrın 28-də yağan intensiv yağışlar nəticəsində Bakı şəhərinin bəzi ərazilərində fərdi yaşayış evlərinin həyətyanı sahələri, küçə və prospektlər yağış suları ilə dolub, nəqliyyatın hərəkətində məhdudiyyət yaranıb.\nGüclü yağışların törətdiyi fəsadların aradan qaldırılması üçün dərhal Fövqəladə Hallar Nazirliyinin aidiyyəti qurumlarının canlı qüvvə və texnikası paytaxtın rayonlarına cəlb olunub.\nFHN-in Dövlət Yanğından Mühafizə Xidmətinin 9 ədəd texnika və 33 nəfərdən ibarət şəxsi heyəti Bakı şəhərinin Sabunçu rayonu, Sabunçu qəsəbəsi, Zevin küçəsində, Abşeron rayonu, Qobu qəsəbəsindəki Yeni məhəllədə, Xəzər rayonu, Qala qəsəbəsində, Binəqədi rayonu Beynəlxalq avtovağzalın ətrafı və Əlizadə küçəsində, Babək prospektində suçəkmə işləri aparıb.\nNazirliyin Xüsusi Riskli Xilasetmə Xidmətinin 21 ədəd texnikası və 78 nəfərlik şəxsi heyətinin iştirakı ilə Binəqədi rayonu, Biləcəri qəsəbəsində həyətyanı ərazilərin su ilə dolması nəticəsində fərdi yaşayış evlərindən çıxmaqda çətinlik çəkən 14 nəfər, Sabunçu rayonunda 22 nəfər, ümumilikdə 17 nəfəri azyaşlı olmaqla 36 nəfər təhlükəsiz əraziyə çıxarılıb, suçəkəmə işləri aparılıb.\nNazirliyin Mülki müdafiə qoşunlarının 16 texnika və 44 nəfərlik şəxsi heyəti isə Sabunçu rayonu, Sabunçu qəsəbəsindəki Dəmiryolu stansiyasının yaxınlığında yağışların törətdiyi fəsadları aradan qaldırıb.\nHazırda Suraxanı rayonu Hövsan qəsəbəsində Dövlət Yanğından Mühafizə Xidmətinin 1 ədəd texnika və 7 nəfərlik şəxsi heyəti yağış suları ilə dolmuş ərazilərdə suçəkmə işlərini davam etdirir.


Gürcüstan parlamentinin erməni deputatı cinsi təcavüzdə günahlandırılır - modern.az\n21 İyul 2019, 14:17 | DÜNYA\nGürcüstanda ermənilərin yığcam yaşadığı Samtsxe Cavaxeti bölgəsinin Ninotsminda rayonunun Birləşmiş Uşaq Bağçaları Birliyində büdcə vəsaitlərinin mənimsənilməsi faktları aşkar olunub.\nModern.az "Report"a istinadən xəbər verir ki, 9 min lari məbləğində büdcə vəsaitlərinin 2017-2019-cu illərdə mənimsənildiyi müəyyən edilib.\nFaktla bağlı birliyin direktoru Narine Ginosyan və onun mühasibi Anjelika Putulyana qarşı cinayət işi açılıb.\nN.Ginosyanın vəkili Mirian Nikoladze müdafiə etdiyi şəxsə qarşı ittihamları gülünc adlandırıb. O, bu işdə Gürcüstan parlamentinin erməni əsilli deputatı Enzel Mkoyanı ittiham edib.\nOnun sözlərinə görə, parlament üzvü N.Ginosyana dəfələrlə intim münasibətlər təklif edib. E.Mkoyan rədd cavabı alıb və o, N.Ginosyan üçün problemlərin olacağını bildirib.\nVəkil deputatın qanunsuz hərəkətləri ilə bağlı Baş Prokurorluq və rayon prokurorluğuna dəfələrlə müraciət edildiyini deyib.\nE.Mkoyan ünvanına səsləndirilən ittihamlarla bağlı xüsusi bəyanat yayıb.\nO, ittihamların ona qarşı aparılan çirkin kampaniyanın tərkib hissəsi olduğunu bildirib. Deputat bu kampaniyada müxalifət Vahid Milli Hərəkat Partiyasının üzvlərini günahlandırıb.\nE.Mkoyan ona qarşı qarayaxma kampaniyasının dayandırılmasını tələb edib. Əks halda o, şərəf və ləyaqətinin təhqir olunması ilə bağlı məhkəməyə müraciət edəcəyini qeyd edib.


Həftənin ilk günə olan hava proqnozu açıqlandı\nHəftənin ilk günə olan hava proqnozu açıqlandı\nEkologiya və Təbii Sərvətlər Nazirliyinin Milli Hidrometeorologiya Departamentindən BAKU.WS-ə verilən məlumata görə, səhər bəzi yerlərdə zəif duman olacaq, mülayim şimal küləyi əsəcək.\nHavanın temperaturu gecə 7-9° isti, gündüz 13-16° isti, Bakıda gecə 7-9° isti, gündüz 14-16° isti təşkil edəcək. Atmosfer təzyiqi norma daxilində 761 mm civə sütunu təşkil edəcək. Nisbi rütubət gecə 70-80 %, gündüz 50-55 % olacaq.\nAzərbaycanın rayonlarına gəlincə, aprelin 7-də hava sasən yağmursuz olacaq, lakin gündüz saatlarında bəzi yerlərdə yağış yağacağı ehtimalı var. Gecə və səhər ayrı-ayrı yerlərdə duman. Şərq küləyi əsəcək. Havanın temperaturu gecə 5-10° isti, gündüz 16-21° isti, dağlarda gecə 0-5° isti, gündüz 7-12° isti təşkil edəcək.\nSabah ölkə ərazisində hava yağmurlu olacaq Sabaha olan hava proqnozu açıqlandı Sabahın hava proqnozu açıqlanıb Sabaha olan hava proqnozu açıqlandı İstirahət gününə olan hava açıqlandı Həftənin ilk iş günü üçün hava proqnozu Sabaha olan hava proqnozu açıqlandı Sabaha olan hava proqnozu açıqlandı


Mən Azərbaycan teatr mədəniyyətində yaşanan proseslərə, fristayl üslubunda gerçəkləşən improvizlərə, düşüncə moduslarına hərdən, Türkiyə türkləri demişkən, “bayılıram”.\nXalq yazıçısı Elçin Şekspirin “Romeo və Cülyettası”nı dəlixana “kosmodrom”undan uçan boşqabla əcayib-qərayib planetlərə göndərir.\nBu, romantika ilə dolu maarifçi modernizmidir. Mesaj: hələ ümid var və Xilaskar gələcək!\nXalq artisti Bəxtiyar Xanızadə isə Şekspirin “Hamlet”ini götürüb aktyor Azər Axşamın əliylə unitaza tullayır.\nBu isə özünə və hər şeyə qarşı kinayə ilə aşılanmış postmoderndir. Mesaj: heç bir ümid-filan yoxdur; ölüm olumun, olum da ölümün tayıdır və həyat ona görə absurddur ki, seçmək şansı həmişə sıfırdır: yəni bir kimsə belə xilas olmayacaq!\nMünasibət fantastik şəkildə qütbləşir.\nMüasir teatr hər hansı bir konkret ideyaya doğru yönlənmir: çalışır ki, fikirlər çoxluğuna çıxsın, qəfil diskurslar yaratsın, hər bir fraqmenti sərbəst bir performans kimi həll eləsin, teksti disk-jokey kimi “fırlatsın”, epizodları improviz montajlarla birləşdirsin, dekonstruksiya zamanı bədii mətnin sinirlərini doğrayıb onları yeni enerji bloklarına calasın, təhqiramiz şəkildə tabuları sındırsın; sındırsın ki, səhnəyə unitaz gətirsin; gətirsin ki, gerçəkliyi unitaz aşağılığından bir də modelləşdirsin.\nTəqribən Pantomima Teatrı da Şekspirin “Hamlet”inə belə yanaşıb.\nUnitaz teatrda yeni dəb deyil; hətta bəlkə köhnəlib də. Avropa onu bir vaxtlar səhnədə kulta çevirmişdi; “nə təbiidirsə, ayıb sayılmaz” ideyasından itələnmişdi; seyrçilərə ədəbsiz yüngül şok yaşatmışdı; daha düşünməmişdi ki, unitaz Avropa tipli komfortun emblemidir. Postdramatik Avropa teatrı onunla özünə bəraət qazandırırdı ki, əgər gün unitazla başlayıb onunla da tamamlanırsa, həyatda nəyinsə (fəlsəfənin, siyasətin, tarixin, dinin, mədəniyyətin, ehkamın, adətin, ehtirasın, pulun, dəbin, ideyanın) köləsi-fanatı olmağına, sözlərə bağlanmağına dəyərmi?\nİnsan yaşamaq üçün özünü dilə tutanda kölə olmaq ehtimalı ilə barışır və “mən”ini ovundurmaq xatirinə bəhanələr axtarır.\nDünyada sözlər qarderobdan paltarlar asılan kimi asılıb: zamanında hansı gərəkli olursa, onu da geyinirsən. Geyinəndən sonra söz sənin enerjini alır. Odur ki, sözü kimin dediyinin fərqi böyükdür. Günahınızı sözlərin boynuna yıxmayın, cənablar!\n“Hamlet ədəbiyyatın Mono Lizasıdır”, fəlsəfənin – Axillesi. Onun işlətdiyi “Sözlər... Sözlər... Sözlər...” ifadəsi isə Mono Lizanın təbəssümü kimi bir şeydir: bir kimsə bilmir o nə demək istəyib.\nRejissor Bəxtiyar Xanızadənin “Hamlet” tamaşasının zil qara bəhanələr məkanı sözlərə inam və etibarın qurtardığı məkanı bildirir. Sözlərin yalanlardan üzü qarsalanıb, yanıb, qaralıb.\nSən bəhanə gətirəndə yalan danışırsan.\nSözlər bəhanələrdən ötrüdür. Bəhanə tapmayan adam susur, sözlərə ehtiyac duymur.\nTənha adamın sözü olmur. Söz ünsiyyət bəhanəsidir.\nQara da susqunluğu eyhamlaşdırır. Onunla al qırmızının uyuşması da ecazkar, psixosomatik...\nÖldürmək üçün Hamletə bəhanə lazım: ona görə lazım ki, intiqamını alıb da rahat vicdanla kral olsun, yaşasın, “sən qatilsən” yarlığından qurtulsun.\nDekorsuz məkan içrə yeganə rekvizit – kürsü – al qırmızı məxmər örtüyə bürünüb; arabir işıqlarla fokuslaşdırılır: o, səltənətin taxt-tac simvolu, hansının ki, altından sonucda unitaz çıxacaq.\nQımışmaq və pıqqıldamaq, teatrın ironiyasını anlamaq olar: yer üzünün bütün nazı-neməti, malı-dövləti, səri-sərvəti unitaza axır. Məxluqatın hamısı unitaz sistemindədir.\nBir tək fikir unitazdan qorxmur. Fikir yaşadır və öldürür: amma özü ölmür. Fikir hər yerdə diridir, hər yerdə pakdır: unitaz ona nə eləyəcək ki? Hamlet də yalnız fikirdir. Kitabı unitaza ata bilərsən, fikri – qətiyyən. Murdar fikirlər də murdarlığa bulaşmır: səni bulaşdırır. Fikir nə çürüyür, nə batır, nə də yanır. Gərçi belə olmasaydı, Şekspir Azərbaycan teatrının səhnəsində nə gəzirdi ki? Nə gəzirdi ki, onu unitaza vızıldatsınlar?\nBax, indi görək, Pantomima teatrı niyə belə davranıb Şekspir əfəndinin və dünya dramaturgiyasının bir nömrəli pyesilə?\nBir aktyor (Azər Axşam), sonra biləcəyik ki, o, Horatsidir, qara bir kitabı eynəkli gözlərindən xeyli aralıda tutub uzaq, özgə, yad bir mətn kimi “Hamlet” pyesini oxuyur. Oxuyub da kürsünün böyründə yerə əyləşir və tütəyi üfürür: tənhalığın bir duman melodisi... Projektor sönür; təzədən yananda görürük ki, aktyorlar dəyişib, Azər Axşamı Əli Əlizadə əvəzləyib: amma poza da, geyim də, tütək də həmən-həməndir.\nAydındır: teatr kitabçı Horatsionun (müəllfin-oxucunun) təsəvvürünü, xəyalını oynayacaq. Yoxsa Bəxtiyar tamaşanın proqramına janr əvəzinə yazmazdı ki “Horatsionun gözü ilə”? Üstəlik o da zəif ola, şil ola. Xatırlamaq üçün göz lazım deyil ki: kor da xatırlaya bilir... Ona görə də seyrçinin baxdığı oyun “Hamlet” tamaşası deyil, daha çox “Horatsio xatırlayır” tamaşasıdır. Hər bir xatirədə isə montaj, yadlaşma, təhkiyə mütləqdir.\nBu aspektdən yanaşanda görəcəyik ki, B.Xanızadə Şekspiri haradasa yüngülvari brextləşdirib. Tamaşa hadisələr ardıcıllığı yox, Şekspir mətninin olay bildiriciləri və “flashback”lər üzərində sürətli şahmat seansı kimi qurulub: yəni gəldi, dedi, getdi; detallar önəmli sayılmır. Sanki rejissor özü oyundan darıxır və tamaşanı tezcənə finala çatdırmağa tələsir. Emosional qatın dominantası rişxənd və kinayədir: qiymətləndir, mühakimə yürüt, yaşantı sorağında bulunma və əgər bacarırsansa, gülümsə.\nPersonajların hamısı qara geyinib, eyni tərzdə geyinib və mümkün ki, potensial Hamlet variantları kimi yozula bilərlər. Ancaq bu, mənim qənaətimdir. Olsun ki, heç Bəxtiyarın konsepsiyasına dəxli yoxdur.\nTamaşa ləng başlayır, heç cür temp yığa bilmir. Sözlər... Sözlər... Sözlər... mimlərə “ilişir” və onlar dil açıb dram aktyorları kimi danışırlar. Başa düşürsən ki, adətkərdə, öyrəncəli deyillər, vərdişləri azdır: söz söylənilir, amma heç kimdə heç bir reaksiya oyatmır, taxtaya dönüb taqqıldayır. Hərçənd bu rəy Nurlan Rüstəmovun Polonisinə aid edilmir. Aktyorun pırsımış saray yaltağı kimi rəsm etdiyi personajı nitq və davranışına görə şarjdır; elə bir şarj ki, asanlıqla karikaturaya çevrilə bilir və əlüstü reflektiv olur. Təəssüf ki, onun ifası tərəfmüqabibllərində güzgülənmir. Sonucda elə alınır ki, sanki bu aktyor estrada variantında mono oynayır.\nPraktiki şəkildə yalnız “Siçan tələsi və ya Qonzaqonun ölümü” səhnəsindən sonra Bəxtiyarın “Hamlet” tamaşası teatral bir oyun halına gəlir, ritmlənir. B.Xanızadə maskalar, Noh teatr üslubunda səslənən musiqi fraqmenti və pantomima vasitəsilə çox ilginc, effektli bir epizod qurur. Adətən mənim gördüyüm “Hamlet” tamaşalarının (hətta kinofilmlərinin) ən uğursuz, ən kasad, ifadəcə ən boz yeri həmişə “Siçan tələsi” olub. Rejissorlar elə bil həmişə çalışırlar ki, bu səhnədən apar-topar canlarını qurtarsınlar. Çünki lal oyunudur və dram aktyorları lal olub nəsə anlatmaqdan zorlanırlar. Burada isə əksinə: məhz “Qonzaqonun ölümü” səhnəsi fenomenaldır; iri planda tünd boyalarla əla fakturada işlənilib və bu parça haradasa yapon Noh aktyorlarının oyun manerasından xəbər verir. Yəni Pantomima Teatrı öz stixiyasına döndüyü zaman vizual görüntüləri dolğun teatral leksemalara çevirməkdə inamlı görünür.\nŞekspir mətninə gəldikdə isə məsələ bir xeyli əngəlli olur. Bu səbəbdən aktyorların hər biri yalnız fitrətən bacardığını oynayır və hər şey qalır personajlar arasındakı münasibətlər xaricində. Odur ki, seyrçi kimin kim olduğunu ancaq təxmin eləyə bilir. Hərdən məndə elə təəssürat yaranırdı ki, aktyorlar nə oynadıqlarını, nə üçün oynadıqlarını, niyə məhz “Hamlet” tamaşasına çıxdıqlarını, niyə Klavdi (E.Rəfiyev), Rozenkrants (E.İsmayılov), Gildenstern (C.Dadaşov), Ofeliya (S.Bədəlova) olduqlarını aydın təsəvvür etməkdə çətinlik çəkirlər və ona görə də zahiri effekt peşində bulunurlar. Bu da ona dəlalət eləyir ki, tamaşanın əməl xəttinin kontrapunktu tapılmayıb, sözlərin içindən keçən sinirlər bir-birilə düyünlənməyib.\nHamletin ifaçısı Əli Əlizadə də belə bir durumdadır. Onun Hamleti məqamlarca çox infantildir, bəzən kuklavaridir, bəzən özünü doğrultmayacaq dərəcədə çılğın və impulsivdir. Bəzənsə aktyor göz yaşları imitasiya eləyir. Nə üçün? Bəxtiyarın sərt postmodernist konsepsiyası hara, Hamletin bir nöqtəyə zillənmiş şüşə kimi parıldayan gözlərindən axan damlalar hara? Bir də Şekspir öz faciəsinin qəhrəmanını ağlamağa proqramlaşdırmayıb. Zarafat-zarafat, amma, razılaşaq ki, beş adamın qətli məhz onun boynundadır! Yəni Bakı göz yaşlarına inanmır! Hərçənd dediklərimin dışında Əli Əlizadənin Hamleti aşırı çevikdir, manevrlidir, plastikdir, öz qəzəb və intiqam püskürmələrində yeniyetmə qədərincə səmimi azərbaycanlıdır.\nOlsun elə buna görədir ki, Hamletlə Layertin (Bəhruz Əhmədli) duel səhnəsi seyrçidən ötrü daha cəlbedicidir: çünki zatən iki gənc adamın döyüş ehtirasını dinamikada sərgiləyir. Bu da təsadüfi sayılmaz. Nədən ki, əksərən Azərbaycan rejissorları öz tamaşalarında qılıncoynatma səhnələrini qurmaq üçün məhz B.Xanızadəyə müraciət eləyirlər. Çünki pantomima ustası bunu əla bacarır.\nGertruda (Səbinə Hacıyeva) faktura baxımından elə bil Medeya, Antiqona kimi qədim yunan faciələrinin qadın personajlarını oynamaq üçün doğulmuş aktrisadır. Lakin danışmaq, dialoqda bulunmaq bu xanımdan ötrü aşkar əziyyətdir: tələffüz problemlidir, səsin plastikası çox zəifdir və ifa manerası monotondur.\nÖz-özümə soruşuram: görəsən, tamaşa niyə bu cür sınıq, təsirsiz alınıb. Çalışacağam sualıma konkret cavablar tapım. Birinci: rejissorun konsepsiyası mətn kontekstində yalnız fraqmentdən fraqmentə işləyir; ikinci: tamaşa vahid üsluba “oturdulmayıb”, aktyorların ifa maneraları bir-birini kəskin şəkildə “vurur”; Azər Axşam, Əli Əlizadə, Nurlan Rüstəmov sanki fərqli-fərqli tamaşalarda oynayırlar. Elman Rəfiyev tamaşada ola-ola tamaşaya kənardan baxan bir seyrçi kimidir: nə baş verdiyini və niyə baş verdiyini heç bir vəchlə kəsdirə bilmir. Solmaz Bədəlova isə tamaşadan öylə bir uzaqlıqda dayanıb ki, düşünürsən: Ofeliyanın oyun məkanına çıxmasına ehtiyac vardımı? Ona görə tamaşa yığılıb bütövlənmir. Üçüncü: tamaşanın mizan partiturası çox qarmaqarışıqdır (Bəxtiyarın “Mənim düz-əməlli səhnəm yoxdur!” etirazını qəbul eləyirəm). Dördüncü: aktyorlar nəfəs dərmədən məkanda at kimi “çapırlar”: enerji bolluğu isə mənəvi-ruhsal keyfiyyətlərə çevrilmir. Beşinci: tamaşa kontrapuktsuz oynanılır: bu, B.Xanızadənin rejissurasına da, aktyorların ifasına da aiddir. Yalnız Azər Axşam özünün rola və özünün özünə münasibətini qarşılaşdıra bilir; yəni oyununun nöqtəsi, vergülü, tiresi və nidası var.\nMənim məqaləm də sözlər yığınıdır: çox bənd olmayın, tənqidimi qüsura yozmayın. Görürəm ki, yazmadıqca, dinmədikcə peşəkarlar da özfəaliyyətlə məşğul olmağa başlayırlar. Amma nə etməli: olanı budu və bu da Pantomima Teatrı üçün bir təcrübədir; sırğa eləməyinə dəyər və əgər bugün biz Hamleti unitaza atırıqsa, gör, bizim özümüzü sabah hara atacaqlar!\nSözlər neyləsin: onları mənasızlaşdıran biz özümüzük!


XİN-dən Əsgərov və Quliyevlə bağlı açıqlama\n2021, 28 Noyabr, bazar, Bakı vaxtı 14:50\nŞ.Quliyev və D.Əgərov\nİyulun 11-də Xarici İşlər Nazirliyi 5 il öncə Ermənistan tərəfindən girov götürülmüş Dilqəm Əsgərov və Şahbaz Quliyevlə bağlı açıqlama yayıb.\nXİN bu şəxslərin 5 ildir ağır şərtlər altında girovluqda saxlanmasının və başqa bu cür halların münaqişənin danışıqlar yolu ilə həllinə ciddi zərbə vurduğunu və gərginliyi daha da artırdığını bildirir.\nNazirlik hesab edir ki, Ermənistan dəfələrlə bəyan etdiyi kimi, münaqişənin yalnız sülh yolu ilə həlli üçün müvafiq şəraitin yaradılmasına nail olmaq istəyirsə, Azərbaycanın girovluqda saxladığı mülki şəxslərinin azad olunması istiqamətində addımlar atmalıdır.\nXİN Əsgərovun və Quliyevin tezliklə azad edilməsi üçün beynəlxalq ictimaiyyəti, xüsusilə ATƏT-in Minsk qrupunun həmsədr ölkələrini, aidiyyəti beynəlxalq təşkilatları Ermənistana ciddi təsir və təzyiq göstərməyə çağırır.\nD.Əsgərov və Ş.Quliyev 2014-cü ildə Kəlbəcər rayonunda valideynlərinin məzarlarını ziyarət edərkən Ermənistan silahlı qüvvələri tərəfindən girov götürülüb, onların yanında olan Həsən Həsənov qətlə yetirilib. Separatçı «Dağlıq Qarabağ Respublikası»nın məhkəməsi D.Əsgərovu ömürlük, Ş.Quliyevi isə 22 il müddətinə azadlıqdan məhrum edib.


Azərbaycanın energetika naziri Doha görüşünün yekunlarını şərh edib | Report.az\nAzərbaycanın energetika naziri Doha görüşünün yekunlarını şərh edib\nAzərbaycanın energetika naziri Doha görüşünün yekunlarını şərh edib Natiq Əliyev: "Əsas neft ölkələri hasilatı artırmaqda davam edəcək"\n19 Aprel , 2016 16:15\nBakı. 19 aprel. REPORT.AZ/ Doha (Qətər) görüşünün uğurla nəticələnməsinə Neft İxrac edən Ölkələr Təşkilatının (OPEC) daxilindəki ziddiyyətlər mane olub. “Report” xəbər verir ki, bunu Azərbaycanın energetika naziri Natiq Əliyev OPEC-ə üzv və qeyri-üzv ölkələrin aprelin 17-də Dohada keçirilən görüşünün yekunlarını qiymətləndirərkən deyib.\nNazirin sözlərinə görə, dünya bazarında neftin qiymətini sabitləşdirmək məqsədilə Dohada imzalanacağı planlaşdırılan saziş hasilat həcminin oktyabradək 2016-cı ilin yanvar səviyyəsində saxlanmasını nəzərdə tuturdu. Belə bir sənədin qəbulu həm OPEC-ə üzv, həm də qeyri-üzv ölkələr üçün ciddi siqnal ola bilərdi. Görüşə dəvət edilən istehsalçı və ixracatçı ölkələrə təqdim edilən saziş layihəsində iştirakçıların neft qiymətlərinin bundan sonra da düşməsinin qarşısını almaq məqsədilə hasilatı dondurmaqla bağlı razılaşdıqları, bu qərarı qəbul edən ölkələrin götürdüyü öhdəliklərə sadiqliyinə nəzarət edilməsi və digər ölkələrin də bu prosesə cəlb olunması istiqamətində tədbirlərin görülməsi ilə əlaqədar yüksək səviyyədə Monitorinq Komitəsinin yaradılması, sənədin qüvvəyə minməsindən sonra neft bazarında yarana biləcək dəyişiklikləri təhlil etmək üçün işçi qrupların formalaşdırılması və s. məqamlar əksini tapıb.\n"Bizə təqdim edilmiş, razılaşdırılmış və müzakirəyə çıxarılacaq layihə bundan ibarət olsa da, elə aprelin 16-da OPEC üzvləri - Səudiyyə Ərəbistanı, Rusiya, Qətər və Venesuela təmsilçiləri arasında görüşdən sonra səsləndirilən bəyanatların məzmunu, üstəlik, sammitin Səudiyyə Ərəbistanı, Qətər və İran hökumətləri ilə məsləhətləşmələrin aparılması səbəbindən 6 saat gecikmə ilə başlaması Doha görüşünə olan ümidlərin artıq özünü doğrultmayacağından xəbər verirdi. Toplantıda iştirakçılara yeni saziş layihəsinin təqdim olunması isə bunu bir daha təsdiqlədi", - deyə nazir qeyd edib.\nN.Əliyevin sözlərinə görə, layihənin yeni variantında OPEC üzvü olan bütün dövlətlərin neft hasilatını “dondurmaq” haqqındakı razılaşma sənədini imzalamasının mütləqliyi, yalnız bundan sonra sazişin işlək sayılacağı vurğulanıb. S.Ərəbistanının nümayiş etdirdiyi belə bir mövqe iştirakçı ölkələrin narazılığı ilə qarşılanıb. Neft hasilatının sabit səviyyədə saxlanması təklifinin təşəbbüskarı, Rusiyanın energetika naziri Aleksandr Novak “toplantıya müzakirəyə yox, imzalamağa gəlmişik” deyə etiraz edib.\nN.Əliyev hesab edir ki, razılaşma əldə olunsaydı, bu, OPEC üzvü və qeyri-üzv ölkələrin ümumi məqsədlər naminə bir araya gələrək əməkdaşlıq etməsi baxımından kartel tarixinə yazılacaq ilk görüş olacaqdı. Gündəlik hasilatı 97 mln. barel olan, dünya hasilatının 1/3-nə nəzarət edən OPEC neftin qiymətinin tənzimlənməsində həlledici mövqe nümayiş etdirməklə, digər neft hasilatçılarının, o cümlədən Azərbaycanın da maraqlarına cavab verən qərarın qəbuluna nail ola bilərdi. Bununla qurum dünya neft bazarında söz sahibliyinə malik olduğunu nümayiş etdirmiş olardı. Lakin belə bir addımın atılmaması göstərib ki, OPEC buna hazır deyil. Burada da məhz geosiyasi amillərin rolu danılmazdır.\nNeftin aşağı qiymətinin həm istehsalçı, həm də istehlakçı ölkələr üçün sərfəli olmaması səbəbindən tənzimlənmənin mütləq vacibliyini qeyd edən energetika naziri güman edir ki, buna real imkanları olan ölkələr neft hasilatını artırmaqda davam edəcək. Bu ölkələr ən böyük neft hasilatçıları olan Səudiyyə Ərəbistanı, İran və Liviyadır. Belə ki, Səudiyyə Ərəbistanı gündəlik neft hasilatını 12,5 mln. barelə, İran isə embarqodan əvvəlki səviyyəyə - 4 mln. barelədək artırmaq niyyətlərini bəyan edir. Göründüyü kimi, neftin qiymətinə təsir etmək gücündə olan ölkələr arasındakı fikir ayrılığı neft hasilatında azalmanı təmin edəcək hər hansı uzlaşmanı qeyri-mümkün edir.\nQeyd edək ki, Doha sammitində OPEC təşkilatının əksər üzvləri, habelə Azərbaycan və Rusiyanın nümayəndələri də iştirak ediblər. Sözügedən iclas 16 fevral 2016-cı il tarixində Doha şəhərində Qətər, Səudiyyə Ərəbistanı, Rusiya və Venesuela arasında baş tutmuş görüşün davamı olaraq keçirilib.


Meyiti su kanalında tapılan xanəndə nədən ölüb? – turkustan.info\nMeyiti su kanalında tapılan xanəndə nədən ölüb?\nOn 02 Avqust 2018 14:19 By Turkustan.info\nTurkustan.info xəbər verir ki, Bərdə Rayon Prokurorluğundan “Report”un Qarabağ bürosuna verilən məlumata görə, avqustun 1-də avtomobil qəzası zamanı öldüyü bildirilən xanəndə Novruz Hüseynovun meyti Qarabağ su kanalının Ağcəbədi rayon ərazisindən keçən hissəsində aşkarlanıb. Ekspertizaya göndərilən meytin üzərində zorakılıq əlamətləri aşkarlanmayıb. Onun su kanalında boğularaq öldüyü bildirilir.\nQeyd edək ki, ötən gün xanəndə, Miryusif Mirizadə və Novruz Hüseynovun avtomobil qəzası zamanı öldüyü barədə məlumatlar yayılıb. Qəzaya düşən “Mercedes” markalı avtomobildə meyti tapılan M.Mirizadənin meytinin üzərində zorakılıq əlamətləri aşkarlanıb və ona 14 bıçaq zərbəsi vurularaq qətlə yetirildiyi məlum olub. Avtomobilin sahibi N.Hüseynov isə hadisə yerində tapılmayıb və onun axtarışlarına başlanılıb. Bu gün səhər saatlarında N.Hüseynovun meyiti Ağcabədi rayonu ərazisində, Qarabağ su kanalında yerli sakinlər tərəfindən aşkar edilib.\nPREVIOUS POST Previous post: Gəncədə hicablı qızı mağazada diri-diri yandırdılar? – Nazirlikdən açıqlama – VİDEO\nNEXT POST Next post: Xaçaturovla bağlı qərar – İrəvan geri çəkildi


BANM daha 8 tələbəsi “Baker Hughes” şirkətində təcrübə keçəcək ABC.AZ\n25 iyun, Fineko/abc.az. Bakı Ali Neft Məktəbində (BANM) nüfuzlu beynəlxalq neft-qaz şirkəti olan “Baker Hughes, a GE company” nümayəndələri ilə görüş keçirilib. Görüşdə BANM-in professor-müəllim heyəti ilə yanaşı, şirkətin Rusiyanın Xəzər regionunda neft xidmətləri üzrə vitse-prezidenti cənab Mahmud Kassem və vitse-prezidentin köməkçisi Xədicə Məmmədova iştirak ediblər.\nGörüş zamanı tərəflər şirkətdə təcrübəyə seçilmiş BANM tələbələrinin istehsalat prosesi zamanı göstərdikləri performansları və əməkdaşlığın daha da genişləndirilməsi üzrə müzakirələr aparıblar.\nQonaqları salamlayan BANM-in rektoru Elmar Qasımov Ali Məktəbin tələbə və məzunlarını diqqətdə saxladıqlarına və yaratdıqları yüksək səviyyəli şəraitə görə şirkətin nümayəndələrinə təşəkkürünü bildirib.\n“Baker Hughes, a GE Company” şirkətinin Rusiyanın Xəzər regionunda neft xidmətləri üzrə vitse-prezidenti cənab Mahmud Kassem iş prosesi zamanı BANM məzunlarının səviyyəsindən məmnun qaldığını, onların kifayət qədər peşəkar kadr olduğunu bildirib. O, şirkətdə bu il istehsalat təcrübəsi üçün Ali Məktəbin daha 8 tələbəsinə yer ayrıldığını rektorun diqqətinə çatdırıb.\nRektor Elmar Qasımov BANM tələbələri və məzunlarının ünvanına deyilmiş xoş sözlərdən məmnunluğunu ifadə edib və gələcəkdə bu əməkdaşlığın davamlı olacağını vurğulayıb.\nSonda qonaqlarla xatirə fotosu çəkildi.


Ərdoğan: “Heç kim at oynada bilmeyecek” - Azadlıq Xeber\nƏrdoğan: “Heç kim at oynada bilmeyecek”\n04:00 xeber – “Bu ölkə bir neçə oğrunun və terrorçunun at oynadacağı ölkə deyil. Etdiklərinin hesabını verəcəklər”. Azadlıq.az xəbər verir ki, anspress-in məlumatına görə, bu sözləri Türkiyə prezidenti Rəcəb Tayyib Ərdoğan ötən gün Zəfər Bayramı ilə əlaqədər keçirilən tədbirdən sonra jurnalistlərə verdiyi açıqlamada deyib. Ərdoğan seçkilərdə təhlükəsizliklə bağlı danışarkən deyib ki, 7 iyunda yaşananlar 1 noyabrda yaşanmayacaq. “Bizim etdiyimiz hər şey konstitusiyaya uyğundur. Bundan daha təbii heç nə ola bilməz. Əgər nədənsə narazısansa gəl bizə kömək et. Ümid edir ki, millətimiz bizə 1 noyabr seçkilərində yaşatdıqları bu çətin dövrü birdə yaşatmaz. Verdikləri qərarla 2016 cı ilə qədəm qoymuş olarıq”.\nPrezidənt Xalqların Demokrat Partiyasını da (HDP) tənqid edərək partiyanı dağdakı PKK terrorçularına kömək etməkdə günahlandırıb:\n“Mən bunların münasibətini səmimi hesab etmirəm. HDP-lilər 7 iyundan əvvəldə belə idilər. Parlamentdə 80 millət vəkili yeri əldə edəndən sonra daha da pis oldular. Dağdakı PKK terrorçularına kömək etməyə başladılar”.\nHədəfinin iqtisadi cəhətdən Türkiyəni dünyanın 10 ölkəsindən birinə çevirmək olduğunu deyən Ərdoğan baş verən terror hadisələrinin onları yollarından döndərmədiyini bildirib. Ötən gün Türkiyədə Zəfər Bayramı qeyd edilib. Ölkə tarixinə Birinci Dünya müharibəsindən məğlub çıxan Osmanlı dövlətini işğalçı ölkələr arasında paylaşdırılması planlarının qarşısının alınması ilə əlamətdardır. O zaman böyük sərkərdə və dövlət xadimi Mustafa Kamal Atatürkün başçılıq etdiyi vətənpərvər qüvvələr bugünkü Türkiyə Cümhuriyyətini qurublar.\nƏrdoğan ilk dəfə Ali baş komandan kimi rəsmi keçid edərkən\nMöhtəşəm Çanaqqala zəfəri sonradan bütün Türkiyənin, eləcə də türk dünyasının zəfəri kimi qeyd olunmağa başlayıb. Bayramın tarixi 1922 ci ildən başlayır. Türkiyə ordusunun tankları rəsmi keçid edir\nTürkiyə son dövrlərin ən çətin günlərini yaşayır. Bir yandan terror hücumları, bir yandan isə seçkilərdən vahid bir partiyanın qalib kimi höküməti qura bilməməsi ölkədə vəziyyətin gərginləşməsinə səbəb oldu. Rəcəb Tayyib Ərdoğan yeni hökümət qurulması üçün partiyalar arasında razılıq əldə olunmadığı üçün ölkədə yeni seçkilərn keçirilməsinə qərar verdi. Növbəti seçkilər noyabrın 1 nə təyin edilib.


Google yeni kampus üçün 1 milyard dollar xərcləyəcək – Topic.az\nGoogle yeni kampus üçün 1 milyard dollar xərcləyəcək\nGoogle Nyu Yorkda mövcud olan kampusuna 1 milyard dollar xərcləyəcəyini bazar ertəsi günü elan etdi.\nDərc olunma tarixi: 18.12.2018 Baxış sayı: 937 Müəllif: Topic.az redaksiyası\nGoogle Nyu-York Campus\nGoogle-un mövcud kampusu Nyu Yorkun qərbində Hudson çayının yaxınlığında yerləşir. Google düşünür ki, daha 7 min işçini əlavə edərək yeni kampusunu “Qlobal Biznes Təşkilatı”na çevirmək mümkün olacaq.\nTexnologiya nəhəngi Google bunu bazar ertəsi günü öz bloqunda açıqlayıb.\n“Google, Manhattan-ın West Village yaxınlığındakı “Google Hudson Meydanı” adlanan kampusunu yenidən tikmək üçün 1 milyard dollard xərcləyəcək”- bunu isə Google-un baş maliyyə müdiri Ruth Porat öz postunda açıqlayıb.\nGoogle yeni kampusunun ərazisini böyüdərək, yeni şirkət və ofisləri də əlavə edərək 2022-ci ilə kimi tikintini bitirməyi planlaşdırır.\nGoogle Kampus Nyu York


AMEA Genetik Ehtiyatlar İnsitutunun əməkdaşı ADAU-da yenidən mühazirələrə başlayıb – turkustan.info\nAMEA-nın Genetik Ehtiyatlar İnstitutunun virisologiya qrupunun rəhbəri, biologiya elmləri üzrə fəlsəfə doktoru Eldar Mustafayev Azərbaycan Dövlət Aqrar Universitetinin Aqranomluq fakültəsində yenidən mühazirələrə başlayıb. Hər iki tərəf arasında bağlanan müqaviləyə uyğun aparılan dərslər tələbələrdə böyük maraq yaradıb.\nEldar Mustafayev Genetik Ehtiyatlar İnstitutu ilə ADAU arasında bağlanan müqavilə əsasında tələbələr və müəllimlər qarşısında bir neçə mühazirə ilə çıxış edəcək. “Dənli-taxıl bitkilərində yayılmış viruslar”, “Paxlalı bitkilərdə yayılmış virus xəstəlikləri”, “Virus xəstəliklərinə davamlılığın öyrənilməsi”, “Viruslar bitkilərin xəstəlik törədiciləridir” və “Virus xəstəliklərinin təyin edilməsi” mövzularını əhatə edən mühazirələr sözügedən sahənin daha mükəmməl öyrənilməsində böyük rol oynayacaq.\n” Tərəvəz, kartof və tağlı bitkilərinin virus xəstəlikləri” haqqında ilk mühazirə diqqətlə dinlənilib, maraqlı fikir mübadilələri aparılıb, tələblərin çoxsaylı sualları cavablandırılıb. Mühazirələrin dolğunluğunu təmin etmək məqsədilə laboratoriyalarda sınaq işləri aparılıb, təcrübə sahələrində xəstəliyin əyani formaları göstərilib və müalicə metodları izah edilib.\nPREVIOUS POST Previous post: Azərbaycanda bu şəxslərin pensiyaları artacaq – VİDEO\nNEXT POST Next post: Aqrar Universitetin əməkdaşları akademik Həsən Əliyevin irsini orta məktəb şagirdlərinə öyrədir


Bu, bumeranqdır: rəngli inqilab ABŞ-a çatdı – Koribko\nBu gün Vaşinqtonda baş verənlər, digərləri ilə eyni niyyətdə olmasa da, “rəngli inqilab” texnologiyasının klassik bir tətbiqi idi. Bu fərqi qeyd etmək olduqca vacibdir, çünki bu, bütün dinamikanı dəyişir.\nBu sözləri Axar.az-a amerikalı mütəxəssis Endryu Koribko bu gün Kapitolidə yaşananları şərh edərkən deyib.\nOnun sözlərinə görə, rəngli inqilablar adətən xaricdən təhrik edilir:\n“Lakin bu, tamamilə yerli şərtlərlə meydana gəlib. Ən azından bundan əminik ki, bu hadisələr qəsdən olmasa da, Tramp tərəfindən başladıldı. Onun tərəfdarlarını etiraza səsləməsi hadisələrin başlanğıcı hesab oluna bilər”.\nEkspertin sözlərinə görə, Amerika prezidenti rejim dəyişikliyinə təkan vermək əvəzinə, onu möhkəmləndirməyə çalışır:\n“Çünki daha öncə tərəfdarlarının önündə etdiyi çıxışlarında da qeyd etdiyi kimi, seçkilərin nəticələrinin oğurlandığına inanır və hər kəsə açıq şəkildə buna dair dəlillərinin olduğunu deyir. Bu mənada “rəngli inqilab” texnologiyasının ən bariz nümunəsi ortaya qoyuldu və bu, hazırkı hökuməti dağıtmaq və tamamilə məhv etmək əvəzinə, onu gücləndirmək məqsədilə edildi. Bütün bunları nəzərə alaraq, baş verənləri ənənəvi rəngli inqilab deyil, “demokratiyanın təhlükəsizliyinin həyata keçirilməsi” kimi təsvir etmək daha yaxşıdır. Bu yeni termin dövlətin antidemokratik rejim dəyişikliyi səylərinə xalqın etiraz hərəkatlarını ən təsirli şəkildə meydana gətirənlər kimi, bəzi “rəngli inqilab” taktikalarını yaradıcı şəkildə istifadə edərək möhkəmləndirməsini nəzərdə tutur. İki ay əvvəl seçki saxtakarlığı olduğuna inandıqlarına görə Tramp tərəfdarları ABŞ paytaxtına basqın etdi”.\nKoribko Vaşinqtonda baş verənləri Amerikanın başlatdığı bir prosesin bumeranq kimi özünə qayıtması kimi qiymətləndirib:\n“Son nəticədən asılı olmayaraq, məsələnin əsli budur ki, Amerikanın illər əvvəl açdığı “Pandoranın rəngli inqilablar qutusu”, nəhayət, evlərinə bumeranq kimi qayıtdı. Keçən yay demokratlar Antifa və “Black Lives Matter” vasitəsilə bu taktikaları tətbiq etdilər, bu il də mühafizəkarlar eyni şeyi edir”.\nShort URL: https://www.cumhuriyyet.net/?p=159412


Əhmədinejad üçün üç ssenari: O, Xamneinin əleyhdarı, İranın "Boris Yeltsin"i olacaq - TƏHLİL\n14 Aprel 2017 - 08:00\nƏhmədinejad üçün üç ssenari:O, Xamneinin əleyhdarı, İranın "Boris Yeltsin"i olacaq - TƏHLİL\nBu xəbər İranda şok yaratdı: mübahisəli sabiq prezidenti Mahmud Əhmədinejad 19 May seçkilərində yenidən prezidentliyə namizədliyini qeydə aldırdı. Onlarla jurnalistin gözü qarşısında o, aprelin 12-də Daxili İşlər Nazirliyinə təşrif gətirib lazımi sənədləri təqdim etdi.\nÖtən ilin sentyabrında İranın ali lideri Ayətullah Əli Xamnei Əhmədinejadı nəzərdə tutaraq öz bəyanatında demişdi: "Mən ona demədim ki, seçkilərdə iştirak etməyin. Dedim: "Mən sizin və ölkə üçün iştirakınızı məqsədəuyğun saymıram".\nBuna cavab olaraqsa, Əhmədinejad çıxışında demişdi: "Ağa mənə dedi ki, prezidentliyə namizədliyi irəli sürmək məqsədəuyğun deyil. Mən də dedim ki, yaxşı. Bu söhbət belə də bitdi".\nƏhmədinejad, həmçinin liderə, prezident seçkilərində iştirak etməyəcəyini açıq-aydın bəyan edən müraciətnamə də yaymışdı.\nAmma qeydiyyatdan sonra Əhmədinejad reportyorlara deyib: "Bəziləri deyir ki, Rəhbərin söylədiyi qadağan idi".\nƏslində, şiə ənənəsinə görə, mərceyi-təqlidin qadağasını təqlid edənin – müqəllidin pozmaq haqqı yoxdur. Lakin Əhmədinejad iddia edir ki, bu, Rəhbərin əmri deyil, "məsləhəti"dir.\nƏhmədinejadın bu addımının arxasında nə durur və o, seçkinin nəticəsinə necə təsir edə bilər?\nMühafizəkarların təhlili buna dayaqlanır ki, Əhmədinejad mötədilləri və ya islahatçıları deyil, onları "məhv etmək" niyyətindədir. O, sübut etmək istəyir ki, hətta arxa çevirdikləri halda da, mühafizəkarların ona ehtiyacı var və mötədilər/islahatçılara qarşı mühafizəkarların heç bir şansı yoxdur.\nOnlara istinad nöqtəsi lazımdır. Amma Əhmədinejad hazırkı prezident Həsən Ruhaninin tərəfdarlarının səsini özünə cəlb edə bilməz. Çünki onlar Əhmədinejada nifrət edirlər və 2009-cu ilin seçkilərində onun rəqibi Mir Hüseyn Musəvini dəstəkləyirdilər. Həmin seçkilərdə Əhmədinejad mübahisəli qələbə qazandı və hökumət kütləvi küçə etirazlarını zorla yatırdı. Buna görə də, Əhmədinejad yalnız mühafizəkar qrupların namizədinin, o cümlədən qəfildən İranın siyasi məkanında mümkün prezident və ya Xamneinin varisi kimi ortaya çıxan ruhani İbrahim Rəisinin xeyrinə olacaq səsləri özünə cəlb edə bilər. Bu halda, böyük ehtimalla, mühafizəkarlar Ruhaninin təmsil etdiyi mötədillərə/islahatçılara məğlub olacaq.\nƏhmədinejadın 2015-ci ildə korrupsiya ittihamı ilə həbs edilən tərəfkeşi Həmid Bəqayi də prezidentliyə namizədliyini irəli sürüb. Qeydiyyatdan sonra Əhmədinejad bildirib: "Qardaşım Bəqayiyə dəstək üçün namizədliyimi rəsmiləşdirmişəm".\nİrandakı müşahidəçilərin fikrincə, Bəqayi yalnız Əhmədinejadın fəaliyyətinə örtükdür.\nMüşahidəçilərin arasında Əhmədinejadın ultra-mühafizəkar Nəzarətçilər Şurası tərəfindən kənarlaşdırılması məsələsində fikir ayrılığı var, amma Bəqayinin namizədliyinə hamılıqla "süzgəcdən keçməyəcək" rəyindədirlər.\nƏhmədinejadın kənarlaşdırılacağını iddia edənlər deyirlər ki, namizədin seçkilərə buraxılması üçün əsas şərtlərdən biri onun "praktik baxımından Vəliyi-fəqihin göstərişlərinə riayət etməsidir". Əhmədinejad, həmin qrupuna rəyinə görə, Xamneinin məsləhətinə məhəl qoymamaqla, bu şərti pozub. Sabiq prezident yalnız ali lider bunu Şuraya dediyi təqdirdə, namizəd vəsiqəsi qazanacaq.\nRəqib qrup iddia edir ki, Şura və Xamnei üçün Əhmədinejadı kənarlaşdırmaq baha başa gələcək. Bu müşahidəçilər deyir ki, Nəzarət Şurası artıq iki dəfə onu namizəd kimi təsdiq edib və çox da uzaq olmayan keçmişdə (2009-ci ildə) Xamnei Əhmədinejadı dəstəkləyib; Əhmədinejadın fikirlərini təqdir edib və onun qələbəsini "ilahi iradə" adlandırıb. Ona görə də, Əhmədinejadı kənarlaşdırması qərarı yalnız Şuranı yox, hətta ali dini lideri pis vəziyyətdə qoyur.\nBu qrupun daha bir maraqlı dəlili var. Onlar deyir ki, Əhmədinejadın seçkilərdə iştirakı seçicilərin fəallığını artıracaq, çünki onun təsdiqlənməsi həm tərəfdarları, həm də əleyhdarlarını səfərbər edəcək.\nİranda seçki iqlimi əvvəlki seçkilərdən fərqli olaraq, qeyri-adi dərəcədə sakitdir. Seçkilərlə bağlı Xamneinin məqsədi yüksək seçici iştirakını təmin etməkdir. Bu, Pensilvaniya Avenyuda çaxan ildırımlar fonunda xüsusilə vacibdir, sistemə beynəlxalq səhnədə legitimlik verir. Xamnei dəfələrlə deyib: "Hətta rejimin tərəfdarları olmayanlar belə, ölkə naminə səs verir".\nƏhmədinejada namizəd vəsiqəsi veriləcəyi rəyinin tərəfdarları deyir ki, bu, demokratiyanın təzahürü olacaq, amma "dərin dövlət" bilir ki, o, qalib gəlməyəcək.\nÜç ssenari mümkündür:\nBirincisi, Əhmədinejad təsdiq olunarsa, gələcəkdə İran siyasətində rol oynamaq üçün prinsipçilər (mühafizəkar) düşərgəsinin liderləri ilə danışıqlar apara bilər. Onların razılığa gəlməsi çətindir. Buna görə də, o, seçkidə iştiraka davam edəcək və çox güman ki, Ruhaniyə məğlub olacaq. İstənilən halda, Əhmədinejad siyasi qüvvə kimi davamlı aktuallığını nümayiş etdirə bilər.\nİkinci, lakin az ehtimal olunan ssenari prezidentliyi dövründə Əhmədinejadın sağ əli Müctəba Səməre Haşiminin seçkilərə qatılmasıdır. Tanınmış analitik Səid Haccarianın rəyinə görə, Səməre Əhmədinejadın çevrəsində seçkiyə buraxılmağa layiq yeganə şəxsdir. Seçicilərin diqqətini cəlb edəndən sonra Əhmədinejad geri çəkilə, lakin Səmərenin fəal dəstəkçisi ola bilər.\nÜçüncü ssenariyə əsasən, Əhmədinejadın namizədliyi rədd edilsə, onun populist sosial bazası bərpa olunacaq, daha çox populyarlıq əldə edib, nəinki Xamnei, həm də "dərin dövlət"ə qarşı mübarizə aparacaq. Sovet İttifaqında Boris Yeltsin nümunəsində olduğu kimi, Əhmədinejad bütün sistemə alternativ kimi görünəcək. Bu fikri İranda tanınmış politoloq və iqtisadçı Səid Laylaz müdafiə edir. Yeltsin Kommunist Partiyasının Siyasi Bürosuna qarşı üsyan qaldıran zaman o, iqtidar əleyhdarı olan siyasi xadim kimi şöhrət qazandı və Sovet İttifaqının dağılmasından sonra Rusiyanın ilk prezidenti kimi son seçkinin qalib oldu.\n"Təkrar edirəm… Əhmədinejad bunu etməyə qadirdir", – Laylaz bildirir.


09/10/2018 [10:02] - Araşdırma - ( 4965 dəfə baxılıb)\n1992-ci ilin payızındakı Laçın əməliyyatının gizlinləri - 7 şahidin dili ilə\nO dövrdə yenicə formalaşan Milli Ordumuzun “Laçın dəhlizi”nin azad edilməsi məqsədilə apardığı, onlarla şəhid verdiyi, lakin xarici və daxili məkrli güclərin təxribatı nəticəsində başa çatdırılmayan uğurlu əməliyyatlarından 26 il ötür.\nOlayın tarixi və hərbi-siyasi əhəmiyyətini nəzərə alaraq əməkdaşımızın bir neçə il öncə 7 şahidin iştirakı ilə apardığı və bir sıra gerçəklərin üzə çıxdığı araşdırmanı təkrar nəzərinizə çatdırırıq:\n“Çoxları bilmir ki, Laçın rayonu bütövlükdə 1993-cü ilin avqustunda işğal olunub…”\n“Illərdir ki, Laçının işğal günü kimi 18 may 1992-ci il tarixi yaddaşımıza həkk olunub. Amma faktiki olaraq həmin gün Laçın rayon mərkəzi və ətrafdakı “dəhliz” deyilən 5-10 kəndlik ərazi ermənilərin əlinə keçib. Və “Laçını qoydular, qaçdılar” deyənlərin çoxu bilmir ki, bütövlükdə Laçın rayonu yalnız 1993-cü il avqustun sonunda– Qubadlı rayonunun xeyli hissəsi düşmən tərəfindən zəbt edildikdən sonra ermənilərin tam nəzarətinə keçib. Minlərlə Azərbaycan övladının canı-qanı bahasına 1993-cü ilin martın sonuna, yəni Kəlbəcərin işğalınadək Laçının rayon mərkəzindən hava xəttilə cəmi 5-6 km-dəki kəndləri, 1993-cü ilin avqustun sonuna, Qubadlının işğalınadək isə cənubdan hava xətti ilə 7-8 km-dəki yaşayış məntəqələrimiz ordumuzun nəzarətində olub. Bu müddət ərzində baş vermiş hadisələr, təəssüf ki, tarix kitablarımızda, dərsliklərdə əks olunmur… 1992-ci il sentyabr-oktyabrında hər iki istiqamətdən ilk mərhələdə uğurlu başlanan “Laçın dəhlizi” əməliyyatı keçirilib. Nəticədə Kirs dağı istisna olmaqla əsas strateji yüksəkliklər azad edilib. Təəssüf ki, qələbəyə tam yaxınkən Laçın faktiki olaraq ikinci dəfə müəmmalı olayların qurbanı oldu. Bəs nədən? Həmin dövrdə hökumət və ordu rəhbərləri olmuş şəxslərin və əməliyyatın faktiki iştirakçılarının söylədiklərindən özünüz nəticə çıxarın:\n“Laçın dəhlizi” əməliyyatı bilavasitə 6-13 sentyabr 1992-ci ildə Baş Qərargahımız tərəfindən tam məxfi olaraq hazırlanıb. İstər rus, istərsə də Türkiyə hərbçiləri bu əməliyyatın hazırlanmasında iştirak etməyiblər. Əməliyyatın hazırlanmasında mən də iştirak etmişəm. Planın bəzi elementləri və davamında keçirilməli əməliyyat bu gün də hərbi sirr təşkil etdiyindən onlara toxunmuram. 1992-ci ilin hərbi əməliyyatlar planına həm Ağdərə, həm “Laçın dəhlizi” əməliyyatları əvvəldən daxil idi. Lakin planda nəzərdə tutulduğu kimi, əvvəlcə Ağdərə əməliyyatı Qarabağ Sıra Dağlarının mərkəzini (Ulubaba və başqa yüksəkliklər) tutmaqla bitməli, yalnız bundan sonra “Laçın dəhlizi” əməliyyatı reallaşdırılmalı idi. Hərbi nöqteyi-nəzərdən Ağdərə hücumunu bitirməmiş, 6 minlik qoşun qruplaşmasını üzü qışa yüksək dağlıq ərazidə əməliyyat keçirməyə yönəltmək, Qarabağ müharibəsində buraxılmış strateji səhvlərdən biri idi, çünki Qarabağ Dağ Silsiləsini tutmamış, yəni erməni qüvvələrinin müqavimətini hərbi nöqteyi-nəzərdən perspektivsiz hala gətirməmiş, yeganə “həyat yolları” olan Laçın dəhlizini bağlamaqla, biz onları (relyef tərəfdən hələki şanslı vəziyyətlərində) daha şiddətli müqavimətə sövq etmiş və Ermənistanla etibarlı ehtiyyat quru rabitə məsələsində “ayıltmış” olurduq. Bütün bu düşüncələr “Laçın dəhlizi” əməliyyatı qərarı qəbul edilən zaman Ali Baş Komandan Elçibəyə Baş Qərargah tərəfindən məruzə edilmişdi. Elçibəyin eürkiyəli yüksək rütbəli hərbi müşaviri Yaşar Paşa da Ağdərə əməliyyatını saxlayıb, “Dəhliz” əməliyyatını başlamaq qərarının səhv olduğunu Ə. Elçibəyə inandırmağa çalışmışdı, lakin siyasi məqsədəuyğunluq hərbi zərurətə üstün gəlmişdi...\n- Öncə onu deyim ki, 1992-ci ilin aprelində 811 saylı Laçın alayının ləğv olunması ilə bağlı əmr verilmişdi. Və maraqlıdır ki, ləğv olunmuş bu alay Laçın şəhərinin işğalı zamanı da, işğaldan sonra da cənub – Qubadlı istiqamətindən keçirilən əməliyyatlarda da iştirak edir, itkilər verirdi. Amma əmək haqqı, ərzaq, geyim almaq istəyəndə MN-də deyirdilər ki, sənəddə belə bir alay yoxdur. Və 1992-ci lin avqustunda da MN Baş qərargah rəisinin əmri ilə Laçın alayı Kəlbəcər istiqamətinə 701 saylı briqadanın tabeliyinə göndərildi. Avqustun 19-22-də mən 8 zabitlə bərabər Hoçaz zirvəsi istiqamətində Laçına doğru kəşfiyyat əməliyyatı keçirdik. Laçının hava xətti ilə bir neçə km-dək getdik və düşmənin dislokasiya nöqtələrini xəritəyə köçürdük. Sentyabrın 9-da 2-ci ordu korpusunun(OK) komandiri Surət Hüseynov Laçın istiqamətində əməliyyat keçirilməsi haqqında əmr verdi. Əmrə əsasən Laçın alayı sol cinahdan Qırxqız-Qorğundağ-Kalafalıq-İpək istiqamətində hücum edərək sentyabrın 10-da Sarıbaba yüksəkliyini götürməli, bundan sonra arxadan korpusun əlavə birləşmələri gəlməli və sentyabrın 13-də Laçın rayon mərkəzi alınmalıydı. Təklifimlə biz tapşırığı az itkilər və vaxtında həyata keçirmək üçün Sarıbaba zirvəsini klassik nəzəri formada deyil, başqa effektiv bir üsulla götürməyi qərara aldıq. Sadəcə, Qozlu kəndinin altındakı dərə ilə Ərdəşəvidən sızma yolu ilə 4 km məsafə qət edib Sarıbaba yüksəkliyində ermənilərin görmədiyi bir yerdə gizli mövqe qurmaq lazım idi. “Budulay” ləqəbli bölmə komandiri –rəhmtlik şəhid Mehman Əhmədov deyilən əməliyyata başladı və gecə saat 4-də artıq bizə Sarıbabadan məlumat verdi. Korpus rəhbərliyindən gələn Talıb Məmmədov artıq zirvədəki mövqelərimizi görəndə gözlərinə inanmadı. Həmin bölük orada səngər qazıb görünməz formada oturmalı və ayın 11-də korpusun əlavə qüvvələri gələndə ortada qalan erməniləri məhv edib yüksəkliyi tam nəzarətə almalı idi. Gecə təsadüfən ermənilər bizim Sarıbabada qüvvələrimiz olduğunu bildi və bizimkilər onlara hücum edərək xeyli hissəsini məhv edib yüksəkliyi tam nəzarətə götürdülər. Beləliklə, kiçik bir əməliyyatla böyük bir ərazini ələ keçirə bildik. Bizdən yalnız bir nəfər yaralanaraq itkin düşmüşdü. Amma maraqlıdır ki, geridə qalan korpusun əlavə qüvvələri hücuma keçmədi. Və nəticədə Laçın nəzərdə tutulduğu kimi, sentyabrın 13-də azad edilmədi.\n-1992-ci il sentyabrın sonunda briqada komandiri Nüsrət Namazov tabor komandirlərini Qubadlı rayon mərkəzinə müşavirəyə çağırdı. Onu da deyim ki, Namazovu kişi xarakterli, təcrübəli və savadlı bir hərbçi kimi tanıyırdım. Yadımdadır ki, rəhmətlik Milli Qəhrəman Əlyar Əliyev və digər komandirlər: Dağbəyi, Camal, güləbirdli Vaqif, Muxtar və kəşfiyyat komandiri Səfər də müşavirədə iştirak edirdilər. Namazov dedi ki, sabah səhər saat 5-də Laçın dəhlizi əməliyyatına başlayırıq; Laçıının Suaarsı kəndiini, ardınca da Tikanlı zəmi yüksəkliyini alıb çatmalıyıq Turşsu-Ağanus istiqamətinə. Əlyar müəllim etraz etdi ki, taktiki cəhətən düzgün əməliyyat deyil; Suarasında havayı itkilər çox verəcəyik və məqsədimizə çata bilməyəcəyik. Mən də Namazova dedim ki, cənab komandir, Suarasında çox itkimiz olacaq. O cavab verdi ki, itkimiz olmalıdır da, kimsə vətəni torpaqlarını almalıdırmı, Saleh, bəs bizim kişiliyimiz? Artıq deməyə sözüm qalmadı. Bu minvalla Əlyar Əliyev konkret olaraq imtina edib getdi. Namazov kəşfiyyat komandirindən məlumat istədi. O da cavab verdi ki, qarşı tərəfdə- Mazutlu və Xanalılar kəndləri ətrafındakı düşmən səngərləri boşdur. Xülasə, oktyabrın 1-i gecə gəldik Laçının Səfyan kəndinə. Orda elə bil, nəsə ürəyimə damdı, şübhələndim və kəşfiyyat komandirindən soruşdum ki, Səfər, erməni səngərlərinin boş olması dəqiq məlumatdı, axı hər gün o istiqamətdən bizim mövqeləri atəşə tuturlar. And içdi ki, Saleh, səngərlər bomboşdu. İndi bir daha gedirəm baxam. Doğrudan da gecə saat 12 radələrəində bir neçə nəfərlə gedib qayıtdı ki, arxayın olun, səngərlərdə erməni yoxdur. Yenə inanmadım. Dedim, bəlkə səni aldadırlar. Dedi, səhərə yaxın bir də gedəcəm. Rəhmətlik saat 4-də bir daha gedib gəldi ki, səngərlərdə heç kəs yoxdur. Sən demə, ermənilər “Laçın dəhlizi” əmliyyatından xəbər tutduqlarından tam hazırlıqlı vəziyyətdə bizim hücumu gözləyirmişlər. Belə ki, düşmən kəşfiyyatı gecəgörmə cihazları ilə Səfərgilin gəldiyini görür və onlar yaxınlaşınca səngərləri boşaldıb xeyli arxaya çəkilirlərmiş. Nə isə, bu minvalla səhər saat 5-də Dağbəyinin taboru kəndin yuxarısından hücuma keçdi. Bizim tabor isə birbaşa Suarasının içinə girdik. Demək olar ki, tam mühasirəyə düşdük; düşmən bizi hər tərəfdən özüyeriyən toplarla və digər silahlarla vurmağa başladı. O boş hesab etdiyimiz səngərlərə girəndə həmin kəşfiyyatçı Səfəri və üç biləsuvarlı döyüşçümüzü ermənilər qətlə yetirdi. Təxminən 6-7 nəfər həlak oldu, 7 nəfər yaralandı. Düşmən də xeyli itki verdi. Amma gücümüz az olduğundan məcbur olub geri çəkildik. Mənim də yanımda top mərmisi partladı, qəlpələri dəyməsə də, dalğası bədənimi qayaya çırpdı, ayağımın biri bərk əzilib şişdi. Mazutlu yaxınlığına toplaşanda Rəhmətlik Əlyar 4 “ZİL” maşınla taborun döyüşçülərini köməyə gətirdi. Məni döyüşə girməyə qoymadılar və Xanlıq kəndinə hospitala apardılar. Həmin vaxt Əlyar, Dağbəyi və Vaqiflə birgə hücum edib Suarasını azad edə bildilər. Hospitalda gecə yata bilmədim. Səhər tezdən xəbər çıxdı ki, Əlyarı vurublar. Sürücünü çağırdım və əlimdə çəliklə Tikanlı zəmiyə gəlib çıxdım. Əlyarın silahlanma üzrə müavini Asimdən soruşdum ki, Əlyarı harada, necə vurdular. Dedi, Laçının Fətəlipəyə kəndinin yanında hücuma keçəndə güləbirdli Vaqif Cabbarovla Əlyarın arasında bir balaca mübahisə oldu. Əlyar təklif etdi ki, düşməndən nə sliah ələ keçirsək, yarı böləcəyik. Vaqif isə razılaşmadı, dedi kim qabaqda getsə, silahın hamısını o götürəcək. Bu minvalla Əlyar Əliyev güləbirdli Vaqifdən təxminən 1 km irəlidə ermənilərlə atışma zamanı, necə olursa, maşından düşdü. Yerə düşən kimi, onu atəşə tutdular. Sürücüsü Əlisəadət də ona tərəf gedəndə onu da arxadan vurdular. Elə həmin anlar erməni tərəfdən peyda olan 5 maskalı qara geyimli döyüşçü Əlyarın meyidini götürməyə cəhd etdilər. Bu məqamda arxadan gələn Vaqifin taborundakı BMP onları atəşə tutdu, qaçdılar. Oktyabrın 3-ü gecə Tikanlı zəmidə qaldıq. Vaqif də orada idi. Mən ordan “TŞK” silahı ilə Gorus-Laçın yolu ilə gedən erməni maşınlarını vururdum. Erməni əhalisi qaçırdı. Səhər saat 5-də bizə əmr verdilər ki, Güləbirdə qayıdın. Yenicə təyin olunmuş briqada komandiri Balağa Rzayevdən soruşdum ki, bizi niyə geri qaytarırısız. Dedi ki, guya korpus komandiri Surət Hüseynov əmr verib ki, geri çəkilin. Kəlbəcər tərəfdən gələnlər də, Xankəndinin yanındakılar da geri çəkilib. Bunu briqada komandiri dedi. Nə qədər həqiqət olduğunu deyə bilmərəm. Nüsrət Namazovun da qəflətən azad olunub həbs edilməyi də müəmmalı idi...”


Röya qayınatasının müdafiəsinə qalxdı: "Bütün qapılara gedərəm..."- FOTO\n27 İyul 2017 14:44\nÖtən gün əməkdar artist Röya Ayxanın keçmiş qayınatası, "Çudo Peçka" və "ÇP Aqro" MMC-lərinin təsisçisi Çingiz Cəlilovun həbsi ilə bağlı məlumatlar yayılıb. Biznesmen 21 milyonluq dələduzluqda ittiham olunur. Baş verən hadisə ilə bağlı mətbuatda Çingiz Cəlilovla yanaşı onun eks-gəlini Röya Ayxanın da adı hallanmaqdadır.\nMilli.Az xəbər verir ki, primetime əməkdaşı məsələ ilə bağlı fikirlərini öyrənmək üçün əməkdar artistlə bir araya gəlib.\n- Ancaq o xəstədir, şəkəri var. Bir şey olsa nə olacaq? Çingiz müəllimin başına bir şey gələndən sonra onu aldadıb kağıza qol çəkdirən adamı tapacaqlar? Əminəm ki, ağıllı oğlanlarımız çoxdur. Qayınanam nə haldadır, onu yalnız biz görürük. İstərdim ki, Azərbaycanın biznesmenlərinə dəstək olsunlar. Onun səhvi sadəcə qol çəkməyi olub. Çox xahiş edirəm, jurnalistlər adımdan açıqlama verməsinlər. Mən Bakı şəhərindəyəm.\nRöya Aygün Bəyləri məhkəməyə VERDİ - AÇIQLAMA\n27 Dekabr 2017 16:58\nAparıcı qara pişiklərin müdafiəsinə qalxdı (FOTO)\n22 Noyabr 2017 21:02\n2 Oktyabr 2017 11:04\nQayınatasının evindən oğurluq edən şəxsə 7 illik həbs\n27 Sentyabr 2017 13:24\n30 İyun 2017 12:48\nRöya Ayxan üçün\n14 İyun 2017 12:22


Nigeriyada facie bas verib – gelin ve refiqeleri yol qezasina duserek olub - Azadliq Xeber\nNigeriyada facie bas verib – gelin ve refiqeleri yol qezasina duserek olub\nNigeriyada faciə baş verib - gəlin və rəfiqələri yol qəzasına düşərək ölüb\n24 Dekabr, 2017 21:03 xeber – Nigeriyanın şimal-qərbində yerləşən Kano şəhərində gəlin və onun rəfiqələrini aparan avtomobil yol qəzasına düşüb. Nəticədə gəlin də daxil olmaqla 10 rəfiqəsi dünyasını dəyişib.\n“Report” RİA “Novosti”yə istinadən xəbər verir ki, bu barədə yerli polisə istinadən “Sinxua” məlumat yayıb.\nFaciə şənbə günü baş verib. Sürücü idarəetməni itirərək nəqliyyat vasitəsini şlaqbauma çırpıb. Səkkiz qız hadisə yerində ölüb, daha üçü isə xəstəxanada keçinib. Eyni zamanda üç qadın və sürücü yaralanıb.\nİlkin araşdırmalara görə, qəzaya sürət həddini aşmaq səbəb olub.